|  |
| --- |
| PATVIRTINTA |
| Klaipėdos miesto savivaldybės |
| tarybos 2017 m. liepos 18 d. |
| sprendimu Nr. T1-206 |

**KLAIPĖDOS DAUGIAFUNKCIO SVEIKATINGUMO CENTRO VALDYMO IR NAUDOJIMO PERDAVIMO PAGAL KONCESIJOS SUTARTĮ KONKURSO**

**SĄLYGŲ APRAŠAS**

2017-05-23,

Klaipėda

TURINYS

[I. Informacija apie įgyvendinamą Projektą 1](#_Toc484391656)

[II. Bendrosios nuostatos 5](#_Toc484391657)

[1. Suteikiančioji institucija 5](#_Toc484391658)

[2. Reikalavimai Projekto įgyvendinimui 5](#_Toc484391659)

[3. Esminės koncesijos suteikimo sąlygos 5](#_Toc484391660)

[4. Informacija apie Koncesininko atranką 6](#_Toc484391661)

[5. Sąlygų paaiškinimas ir tikslinimas 6](#_Toc484391662)

[6. Pažeistų teisių gynimo tvarka 7](#_Toc484391663)

[III. Konkurso vykdymas 7](#_Toc484391664)

[1. Konkurso eiga ir orientacinis tvarkaraštis 7](#_Toc484391665)

[2. Išankstinė atranka 8](#_Toc484391666)

[Subjektai, galintys pateikti paraišką 8](#_Toc484391667)

[Paraiškos turinys 9](#_Toc484391668)

[Paraiškos pateikimo terminas 9](#_Toc484391669)

[3. Išankstinės atrankos atlikimas 9](#_Toc484391670)

[4. Išsamaus pasiūlymo pateikimas 10](#_Toc484391671)

[Išsamaus pasiūlymo turinys 10](#_Toc484391672)

[pasiūlymo galiojimo užtikrinimas] 10](#_Toc484391673)

[Išsamaus pasiūlymo galiojimo terminas 11](#_Toc484391674)

[Išsamaus pasiūlymo pateikimo terminas 11](#_Toc484391675)

[Išsamaus pasiūlymo vertinimas 11](#_Toc484391676)

[5. Derybos 12](#_Toc484391677)

[6. Dokumentų suderinimas 13](#_Toc484391678)

[7. galutinio pasiūlymo pateikimas 13](#_Toc484391679)

[Galutinio pasiūlymo turinys 13](#_Toc484391680)

[Galutinio pasiūlymo galiojimo terminas 13](#_Toc484391681)

[Galutinio pasiūlymo pateikimo terminas 14](#_Toc484391682)

[Galutinio pasiūlymo vertinimas 14](#_Toc484391683)

[8. koncesijos sutarties sudarymas 14](#_Toc484391684)

[IV. Dalyvavimo konkurse sąnaudos 15](#_Toc484391685)

**PRIEDAI:**

**1 Naudojamos sąvokos**

**2 Specifikacijos**

**3 Prašymų pateikimas**

**4** [**Išankstinės atrankos kriterijai**](#atrankos_kriterijai)

**5** [**Išankstinės atrankos atlikimo tvarka**](#Išankstines_atrankos_tvarka)

**6 Paraiška dalyvauti konkurse**

**7 Paraiškos pateikimas**

**8 Dalyvio deklaracija**

**9 Išsamaus/ Galutinio pasiūlymų vertinimo tvarka ir kriterijai**

**10 Išsamaus/ Galutinio pasiūlymo pateikimas**

**11 Išsamaus/ Galutinio pasiūlymo forma**

**12 Užtikrinimo formos**

**13 Partnerystės (koncesijos) sutarties projektas**

**14** [**Ginčų nagrinėjimo tvarka**](#gincu_nagrinejimo_tvarka)

**15 Konfidencialumo įsipareigojimas**

**16 Reikalavimai finansiniam veiklos modeliui**

**17. Reikalavimai teisinei informacijai**

**18 Susijusių bendrovių sąrašas**

**19 Informacija apie Dalyvio įvykdytas sutartis**

# Informacija apie įgyvendinamą Projektą

* 1. Klaipėdos miesto savivaldybės administracija (toliau – **Suteikiančioji institucija**) įgyvendina projektą „Klaipėdos daugiafunkcio sveikatingumo centras“ (toliau – **Projektas**). Projektu kuriama daugiafunkcinė sveikatingumo infrastruktūra (toliau – **Infrastruktūra**) pagal 2014-2020 m. ES fondų investicijų veiksmų programos 7 prioriteto “Kokybiško užimtumo ir dalyvavimo darbo rinkoje skatinimas“ priemonės Nr. 07.1.1-CPVA-V-906 “Kompleksinė paslaugų plėtra integruotų teritorijų vystymo programų tikslinėse teritorijose“, patvirtintos Lietuvos Respublikos vidaus reikalų ministro 2015 m. gruodžio 11 d. įsakymu Nr. 1V-991 “Dėl 2014-2020 m. ES fondų investicijų veiksmų programos 7 prioriteto “Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-V-906 priemonės “Kompleksinė paslaugų plėtra integruotų teritorijų vystymo programų tikslinėse teritorijose projektų finansavimo sąlygų aprašo patvirtinimo“, 9.1. veiklą „Viešųjų daugiafunkcinių traukos centrų, skirtų neformaliam švietimui, sveikai gyvensenai ir laisvalaikiui, sukūrimas, formuojant naujus miesto traukos centrus“.
  2. 2012 m. rugsėjo 5 d. LR Vyriausybės nutarimu Nr. 1095 Projektas pripažintas valstybei svarbiu ekonominiu projektu. Projekto nekilnojamojo turto savininkas yra ir bus savivaldybė.
  3. Projektas įgyvendinamas atsižvelgiant į tai, kad remiantis LR vietos savivaldos įstatymu, savivaldybė yra atsakinga už viešųjų paslaugų teikimą gyventojams. Teikdami savivaldybės gyventojams viešąsias paslaugas, jų teikėjai privalo vadovautis įstatymais, savivaldybės institucijų sprendimais ir kitais teisės aktais. Savarankiškosios savivaldybių funkcijos apima ikimokyklinio ugdymo, vaikų ir suaugusiųjų neformaliojo švietimo organizavimą, vaikų ir jaunimo užimtumo organizavimą, kūno kultūros ir sporto plėtojimą bei gyventojų poilsio organizavimą.
  4. Klaipėdos mieste iš viso yra 3 veikiantys baseinai (iki 25 m ilgio). Klaipėdos m. gyventojai, kurie naudojasi baseinų paslaugomis, juose ieško ne tik laisvalaikio praleidimo ir atsipalaidavimo, bet ir sveikatinimo ir neformalaus švietimo galimybių̨. Tik viename iš trijų mieste veikiančių baseinų (priklausančiame savivaldybei) vykdomas sportinis-mokomasis procesas. 2011 m. atlikta „Gintaro“ sporto centro baseino (toliau – Gintaro baseinas) renovacija. Investuota 1,2 mln. eurų. Pats baseinas nepadidėjo, liko kaip ir buvęs – 25 metrų ilgio, penki takeliai, tačiau žymiai pagerinta baseino aplinka ir kokybė. Kitas viešojo kapitalo baseinas savivaldybėje dėl kritinės būklės ir neefektyvumo yra nebeeksploatuojamas.
  5. Dabartinė Klaipėdos miesto valdoma sporto ir sveikatingumo infrastruktūra riboja miesto gyventojų ir svečių galimybes palaikyti fizinį aktyvumą, plaukioti, mokytis plaukti, nardyti ar tiesiog bei gauti neformalaus švietimo paslaugas, trūksta socialinės infrastruktūros, kuri sudarytų sąlygas Klaipėdos miesto gyventojų sveikai gyvensenai, laisvalaikiui, ugdymui.
  6. Mieste nėra nei vieno ilgesnio nei 25 m baseino. Klaipėda neturi modernios plaukimo sporto bazės, nors tokių bazių̨ kūrimas yra investicija į visuomenės neformalųjį̨ švietimą. Tiek vaikams, tiek suaugusiems skirtų būrelių ir užsiėmimų paklausa yra nepatenkinama.
  7. Tik vienas iš 3 Klaipėdoje veikiančių baseinų yra pritaikytas neįgaliesiems. Baseinas neįgaliesiems (su judėjimo ir/ar regėjimo negalia) – puiki sveikatos stiprinimo ir palaikymo priemonė bei būdas praleisti laisvalaikį.
  8. Atitinkamai naujai sukurta Infrastruktūra ir jos tinkamas kokybiškas valdymas leis padidinti neformaliojo švietimo ugdymo paslaugas gaunančių gyventojų skaičių, sudarys sąlygas jiems būti fiziškai aktyviais ir galimai sumažins vaikų ir suaugusiųjų sveikatos priežiūros išlaidas ir socialinę atskirtį.
  9. Projektas įgyvendina miesto ir regiono strateginį siekį sudaryti gyventojams sąlygas visapusiškam mokymo proceso vystymui, neformaliojo švietimo bei užklasinės veiklos plėtrai, sveikai gyvensenai ir fiziniam aktyvumui, viešųjų paslaugų kokybės gerinimui bei jų prieinamumo visuomenei didinimą.
  10. **Projektu sprendžiama problema:** nepatenkinti Klaipėdos miesto gyventojų neformaliojo švietimo poreikiai bei baseinų, vandens ir sveikatinimo paslaugų trūkumas.
  11. **Projekto tikslinės naudotojų grupės:**
* miesto gyventojai ir svečiai, kurie domisi su baseino paslaugomis susijusiomis laisvalaikio praleidimo veiklomis, sporto veiklomis ir sveika gyvensena;
* moksleiviai;
* neįgalieji;
* senjorai;
* nėščiosios moterys ir ikimokyklinukai;
* sportininkai, plaukimo klubų nariai.
  1. **Projekto tikslas:** sudaryti sąlygas neformaliojo švietimo veiklų plėtrai ir įvairovei (mokymui plaukti ir nardyti), sveikai gyvensenai ir laisvalaikiui Klaipėdos mieste.
  2. **Projekto vieta:** Klaipėda, Dubysos g. 12.
  3. **Konkurso tikslas:** šiuo Konkursu, vykdomu vadovaujantis LR koncesijų įstatymu, siekiama atrinkti Koncesininką, kuri bus atsakingas už Projekto metu sukurtos Infrastruktūros valdymą ir administravimą.
  4. Pasirinktas viešojo ir privataus sektorių partnerystės Projekto įgyvendinimo modelis - koncesija, kaip tai suprantama pagal LR koncesijų įstatymą, kuris pasirinktas, kaip tinkamiausias ir didžiausią vertę už pinigus sukuriantis modelis savivaldybei.
  5. **Pagrindinių Sąlygų apibūdinimas**:
     1. Koncesijos sutarties trukmė – 15 (penkiolika) metų.
     2. Koncesininkas bus atsakingas už šių veiklų įgyvendinimą (detali Paslaugų specifikacija (toliau – **Specifikacija**) pateikiama Sąlygų 2 priede):
     3. Perduodamos valdymui ir administravimui Infrastruktūros eksploataciją ir priežiūrą (techninės priežiūros paslaugas; komunalines paslaugas; Infrastruktūros teritorijos valymo; Infrastruktūros vidaus ir teritorijos apšvietimo paslaugas; atliekų tvarkymo paslaugas; automobilių stovėjimo aikštelės priežiūros paslaugas);
     4. tinkamą Paslaugų teikimą;
     5. šiose Sąlygose nurodytų Investicijų atlikimą savo ar skolintomis lėšomis į sukurtą Infrastruktūrą tinkamų paslaugų teikimo užtikrinimui, šių atliktų Investicijų objektų eksploataciją ir priežiūrą;
     6. Infrastruktūros paprastąjį remontą;
     7. kitų šioms Sąlygoms neprieštaraujančių viešųjų paslaugų teikimą.
     8. Šiuo Konkursu numatoma valdymui ir naudojimui perduoti nuomos teisėmis Koncesininkui, pasirašiusiai Koncesijos sutartį:
     9. Infrastruktūrą, kuri yra ir bus Suteikiančiosios institucijos valdoma nuosavybės teise;
     10. Žemės sklypą.
     11. Koncesijos sutartimi didžiąją dalį su Paslaugų teikimu susijusių rizikų, įskaitant, bet neapsiribojant su Projektu susijusią paklausos riziką, prisiims Koncesininkas. Rizikos pasiskirstymas detalizuojamas Rizikos pasiskirstymo tarp šalių matricoje (Koncesijos sutarties 5 priedas).
     12. **Suteikiančioji institucija nenumato mokėti Koncesijos mokesčio pagal Koncesijos sutartį.**
     13. Už teikiamas Paslaugas Koncesininkas turės teisę gauti atlyginimą iš Infrastruktūros naudotojų Sąlygose, Pasiūlyme ir Koncesijos sutartyje numatyta tvarka. Koncesininko atlyginimą iš Paslaugų teikimo nuomojamoje Infrastruktūroje turi teisę pradėti gauti tik tada, kai atliks Sąlygose ir Pasiūlyme nurodytas Investicijas.
     14. Koncesininko pajamas iš veiklos sudarys Suteikiančiosios institucijos mokėjimai už suteikiamas Baseino paslaugas pagal Pasiūlyme nurodytą Kainą (įkainį), atlyginimas už Paslaugas iš Infrastruktūros naudotojų – trečiųjų fizinių ir juridinių asmenų bei atlyginimas už galimą Infrastruktūros vardo pardavimą naudojimui.
     15. Dalyvio teikiamos Paslaugos turės atitikti kokybės reikalavimus, kurie numatyti Specifikacijoje, Pasiūlyme, Koncesijos sutartyje, kituose Konkurso dokumentuose. Paslaugos ir numatomos atlikti Investicijos turės visiškai atitikti nustatytus reikalavimus nuo Paslaugų teikimo pradžios. Iki Išsamių pasiūlymų pateikimo Specifikacijos gali būti patikslintos Suteikiančiosios institucijos iniciatyva, nekeičiant esminių Sąlygų.
  6. **Subrangovų ir subtiekėjų pasitelkimo ir keitimo galimybės:** Koncesininkas galės Paslaugų tiekimui pasitelkti subtiekėjus, tačiau subtiekėjų pasitelkimas nepanaikina Koncesininko atsakomybės dėl Koncesijos sutarties įvykdymo. Subtiekėjai galės būti paskiriami ir keičiami tik gavus išankstinį raštišką Suteikiančiosios institucijos sutikimą. Subtiekėjų keitimo tvarka nurodoma Koncesijos sutartyje.
  7. **Reikalaujami draudimai:** Koncesininko veikla pagal Koncesijos sutartį privalės būti apdrausta civilinės atsakomybės draudimu. Visa Koncesininko Projekto įgyvendinimui nuomojama Infrastruktūra privalės būti apdrausta Koncesijos sutartyje nustatyta tvarka. Koncesijos sutartyje taip pat yra numatyti kiti draudimo įsipareigojimai.
  8. **Minimalūs reikalavimai Projekto įgyvendinimo priežiūrai ir stebėjimui:** Koncesininkas privalės užtikrinti visas galimybes Suteikiančiajai institucijai stebėti ir prižiūrėti Projekto įgyvendinimą bei teikti Suteikiančiajai institucijai Projekto įgyvendinimo priežiūrai reikalingus dokumentus ir ataskaitas. Pasiūlyme Dalyvis turi pasiūlyti konkrečias Projekto įgyvendinimo priežiūros ir stebėjimo priemones, kurios bus detaliai aprašytos Koncesijos sutartyje.
  9. **Subjektų atsakomybės principai:** Kiekvienai Koncesijos sutarties šaliai tenkanti atsakomybė yra tiesiogiai susijusi su prisiimta rizika pagal rizikų matricą, kuri yra neatskiriama Koncesijos sutarties dalis. Atsakomybės taikymo tvarka aprašyta Koncesijos sutartyje.
  10. **Subjektų ir trečiųjų asmenų reikalavimų užtikrinimas:** Dalyvis, įgyvendindamas Projektą, turi teisę pasinaudoti Koncesijos sutartyje išvardytomis priemonėmis Finansuotojų ir trečiųjų asmenų reikalavimams užtikrinti (šių priemonių panaudojimo sąlygos ir tvarka aprašyti Koncesijos sutartyje. Esant pagrįstam poreikiui, tokių priemonių sąrašas Suteikiančiosios institucijos nurodymu gali būti papildytas):
      1. teisių į atlyginimą, gautą iš Infrastruktūros naudotojų įkeitimas (įkeičiant banko sąskaitas ar naudojant kitas teisės aktų leidžiamas priemones užtikrinant mokėjimų, gaunamų iš Infrastruktūros naudotojų, įkeitimą);
      2. Koncesininko akcijų įkeitimas.
  11. **Infrastruktūros grąžinimas:** Koncesijos sutarties pabaigoje visa Infrastruktūra grąžinama Suteikiančiajai institucijai, kartu Suteikiančiajai institucijai nuosavybės teise neatlygintinai perduodami Koncesijos sutarties vykdymo metu Koncesininko įsigyti Investicijų objektai. Grąžinamo ir/ar perduodamo turto būklė privalo atitikti Specifikacijoje nustatytus kiekybinius ir kokybinius reikalavimus.

# Bendrosios nuostatos

## Suteikiančioji institucija

* 1. Projektą įgyvendina Klaipėdos miesto savivaldybės administracija, esanti Liepų g. 11, 91502, Klaipėda.
  2. Suteikiančiosios institucijos **kontaktinis asmuo informacijai apie Sąlygas ir procedūras** – Finansų ir turto departamento, Turto skyriaus vedėjas Edvardas Simokaitis, telefonas: +370 46396036, faksas: +370 46410047, el. paštas: [edvardas.simokaitis@klaipeda.lt](mailto:edvardas.simokaitis@klaipeda.lt).

## Reikalavimai Projekto įgyvendinimui

* 1. Suteikiančioji institucija siekia atrinkti Dalyvį. Dalyvio įsteigtas ar sudarytas Koncesininkas, kuris tampa Koncesijos sutarties šalimi, vykdo joje nustatytą veiklą. Tuo tikslu su atrinktu Dalyviu ir Koncesininku bus sudaryta Koncesijos sutartis.
  2. Suteikiančioji institucija siekia, kad Projektas:
     1. būtų įgyvendintas efektyviai, kokybiškai, laikantis visų teisės aktų reikalavimų, remiantis gera verslo praktika ir užsienio patirtimi, įgyvendinant panašius projektus;
     2. užtikrintų jo tikslų pasiekimą;
     3. užtikrintų tinkamą Paslaugų teikimą, kaip tai numatyta Specifikacijoje (Sąlygų 2 priedas).
  3. Projekto detalus aprašymas ir reikalavimai jo įgyvendinimui pateikiami Sąlygų 2 priede.
  4. Dalyviui, pakviestam pateikti Išsamų pasiūlymą bei pasirašiusiam Konfidencialumo įsipareigojimą, Suteikiančioji institucija sudarys galimybę susipažinti su Projektu susijusiais dokumentais: Infrastruktūros techniniu projektu ir rangovo darbo projektu.
  5. Projektas į dalis neskirstomas ir Paslaugos turės būti teikiamos visa apimtimi. Pasiūlymus dėl atskiros Projekto dalies Suteikiančioji institucija atmes.
  6. Projektas turės būti įgyvendintas per 15 (penkiolika) metų nuo Koncesijos sutarties įsigaliojimo (Koncesijos sutarties galiojimo terminas).

## Esminės koncesijos suteikimo sąlygos

* 1. Toliau nurodytos koncesijos suteikimo sąlygos yra esminės ir Projekto įgyvendinimo metu negali būti keičiamos ir dėl jų nebus deramasi:
     1. Koncesijos sutarties terminas – 15 (penkiolika) metų;
     2. pagal Koncesijos sutartį perduodamos valdyti ir administruoti Infrastuktūros apimtis;
     3. Koncesininko atsakomybė už:
     4. Perduodamos valdymui ir administravimui Infrastruktūros eksploataciją ir priežiūrą (techninės priežiūros paslaugas; komunalines paslaugas; Infrastruktūros teritorijos valymo; Infrastruktūros vidaus ir teritorijos apšvietimo paslaugas; atliekų tvarkymo paslaugas; automobilių stovėjimo aikštelės priežiūros paslaugas);
     5. tinkamą Paslaugų teikimą;
     6. šiose Sąlygose nurodytų Investicijų atlikimą savo ar skolintomis lėšomis į sukurtą Infrastruktūrą tinkamų paslaugų teikimo užtikrinimui, šių atliktų Investicijų objektų eksploataciją ir priežiūrą;
     7. Infrastruktūros paprastąjį remontą;
     8. kitų šioms Sąlygoms neprieštaraujančių viešųjų paslaugų teikimą.

## Informacija apie Koncesininko atranką

* 1. Koncesininkas atrenkamas ir jam koncesija suteikiama atviro viešo Konkurso būdu. Šį būdą reglamentuoja Koncesijų įstatymo III skyrius. Šis būdas buvo pasirinktas atsižvelgiant į tai, kad Projektas neatitinka nei vienos Koncesijų įstatymo 17 straipsnyje numatytos išimties Koncesininką atrinkti be konkurso.
  2. Skelbimas apie šį Konkursą paskelbtas[*metai*] m. [*mėnesio*] [*diena*] d. Centrinėje viešųjų pirkimų informacinėje sistemoje (CVP IS).
  3. Sąlygas taip pat galima rasti Suteikiančiosios institucijos tinklalapyje adresu [www.klaipeda.lt](http://www.klaipeda.lt)
  4. Konkursą vykdo Suteikiančiosios institucijos vadovo sprendimu sudaryta Komisija. Ją sudaro [*narių skaičius*] nariai, kurie yra pasirašę Konfidencialumo pasižadėjimus ir Nešališkumo deklaracijas. Komisijos visi posėdžiai yra protokoluojamai. Konsultuoti Komisiją klausimais, kuriems reikės specialių žinių, ar juos įvertinti, Suteikiančioji institucija turi teisę pakviesti teisės, finansų ar techninius ekspertus. Ekspertai Komisijos darbe dalyvauja tik pasirašę Konfidencialumo pasižadėjimus ir Nešališkumo deklaracijas.
  5. Konkurse vadovaujamasi lygiateisiškumo, nediskriminavimo, abipusio pripažinimo, skaidrumo, proporcingumo ir racionalaus lėšų naudojimo principais, Investicijų įstatymu, Koncesijų įstatymu, Lietuvos Respublikos civiliniu kodeksu, taip pat kitais su koncesijos suteikimu susijusiais teisės aktais ir šiomis Sąlygomis.
  6. Visiems Dalyviams taikomi vienodi reikalavimai, suteikiamos vienodos galimybės ir, kiek tai įmanoma atsižvelgiant į Dalyvių pateiktos informacijos konfidencialumą, pateikiama vienoda informacija.
  7. Suteikiančioji institucija gali pakeisti Sąlygas arba atšaukti Konkursą, tačiau tik laikotarpio nuo Sąlygų paskelbimo iki Išsamių pasiūlymų pateikimo datos pirmoje pusėje. Jeigu Suteikiančioji institucija nuspręs pasinaudoti tokiomis savo teisėmis, apie tai bus pranešta visiems Dalyviams bei paskelbta CVP IS priemonėmis.
  8. Apie Sąlygų pakeitimą ir (ar) nustatytų terminų pratęsimą Suteikiančioji institucija praneš tokiu pat būdu, kokiu buvo skelbtos Sąlygos.
  9. Bet kokia informacija, Sąlygų paaiškinimai, pranešimai ar kitas Suteikiančiosios institucijos ir suinteresuotų ūkio subjektų susirašinėjimas vykdomas CVP IS priemonėmis.

## Sąlygų paaiškinimas ir tikslinimas

* 1. Jeigu dėl šio Konkurso ar jo Sąlygų kiltų klausimų, arba būtų reikalingas jų paaiškinimas ar patikslinimas, suinteresuoti subjektai Sąlygų 3 priede nustatyta tvarka gali pateikti Prašymus Suteikiančiajai institucijai. Atsakymai į Prašymus bus pateikti minėtame priede nurodyta tvarka ir bus laikomi neatskiriama Sąlygų dalimi.
  2. Atsakymą į Prašymą Suteikiančioji institucija pateiks visiems Dalyviams vienu metu, tačiau užtikrins konfidencialios informacijos apsaugą ir neatskleis, kas Prašymą pateikė.
  3. Suteikiančioji institucija laikydamasi Sąlygų 3 priede nustatytais terminais gali pateikti Konkurso ir jo Sąlygų paaiškinimus ar patikslinimus ir savo iniciatyva.
  4. Sąlygų paaiškinimui Suteikiančioji institucija gali rengti susitikimus su kiekvienu Dalyviu (-iais). Apie jų laiką ir datą kiekvienas Dalyvis bus informuotas atskirai. Susitikimuose aptartini klausimai pateikiami iš anksto Sąlygų 41 punkte nustatytu būdu. Kiekvieno susitikimo protokolas bus pateikiamas visiems Dalyviams, tačiau neatskleidžiant susitikime dalyvavusio Dalyvio tapatybės ir užtikrinant jo konfidencialios informacijos apsaugą, išskyrus tuos atvejus, kai rengiami susitikimai su visais Dalyviais kartu.

## Pažeistų teisių gynimo tvarka

* 1. Dalyvis, manantis, kad Suteikiančiosios institucijos veiksmai ar sprendimai pažeidžia šio Dalyvio teisėtus interesus, turi teisę panaudoti Sąlygų 14 priede nurodytas teisinės gynybos priemones.

# Konkurso vykdymas

## Konkurso eiga ir orientacinis tvarkaraštis

* 1. Žemiau pateikiamas orientacinis Konkurso procedūrų tvarkaraštis. Tvarkaraštyje nurodyti terminai gali keistis, priklausomai nuo gautų paraiškų ir Išsamių pasiūlymų skaičiaus, Konkurso eigos, gautų Dalyvių Prašymų, pretenzijų, iškilusio poreikio patikslinti Sąlygas ar jų priedus ir pan. Terminai bus pratęsti tokiam laikui, kiek Suteikiančiajai institucijai būtina reikalingoms procedūroms atlikti ir kiek protingai reikalinga, kad suinteresuoti Dalyviai tinkamai įvertintų Suteikiančiosios institucijos pateiktą informaciją.
  2. Apie paraiškų ar Išsamių pasiūlymų pateikimo terminų pratęsimą bus pranešta visiems suinteresuotiems Dalyviams bei paskelbta CVP IS. Esant reikalui bus tikslinama ir skelbime apie Konkursą pateikta informacija.
  3. Po Sąlygų paskelbimo Suteikiančioji institucija pasilieka teisę organizuoti konferencinį susitikimą (angl. *Information day*), į kurį būtų kviečiami visi suinteresuoti užsiregistravę Konkurse dalyvauti ūkio subjektai. Informacija apie organizuojamą susitikimą yra skelbiama CVP IS priemonėmis, suinteresuoti ūkio subjektai turi teisę Suteikiančiajai institucijai klausimus apie Konkurso vykdymą, Sąlygas ir Projektą pateikti iš anksto per CVP IS.
  4. Apie kitas atskirų veiksmų datas ir terminus Suteikiančioji institucija praneš suinteresuotiems Dalyviams atskirai.

Galutinis terminas pateikti Galutinį pasiūlymą

Derybos

**Konkurso pagrindiniai etapai Laikotarpis arba data**

Nuo [*paskelbimo data*] iki [*paraiškų priėmimo galutinė data*]

Sąlygų paskelbimas ir paraiškų priėmimas

[*data*]

Galutinis terminas Dalyviams pateikti Prašymus dėl išankstinės atrankos ir paraiškų

[*paraiškų priėmimo galutinė data*]

Galutinis terminas pateikti paraišką

Numatoma 10 darbo dienų po paraiškų gavimo

Išankstinės atrankos atlikimas

8 darbo dienos iki Išsamių pasiūlymų pateikimo datos

Terminas bus nurodytas kvietime pateikti Išsamų pasiūlymą

Numatomas 30 darbo dienų terminas nuo Išsamių pasiūlymų, jų paaiškinimo gavimo

Pradžios ir pabaigos datos bus nurodytos kvietime atvykti į derybas. Bus siekiama, kad derybos truktų ne ilgiau kaip 60 dienų

Procedūra ir jos terminai bus patikslinti kvietime sudaryti Partnerystės (koncesijos) sutartį, tačiau numatoma, kad Partnerystės (koncesijos) sutartis turės būti sudaryta ne vėliau kaip per 14 dienų nuo kvietimo sudaryti sutartį išsiuntimo dienos

Per3 darbo dienas nuo Partnerystės (koncesijos) sutarties pasirašymo dienos

Galutinis terminas pateikti Prašymus dėl šio Konkurso

Galutinis terminas pateikti Išsamų pasiūlymą

Išsamių pasiūlymų vertinimas, pranešimas apie vertinimo rezultatus bei kviečiamą (-us) derėtis Dalyvį (-ius)

Partnerystės (koncesijos) sutarties sudarymas

Paskelbimas apie Partnerystės (koncesijos) sutarties sudarymą

## Išankstinė atranka

### Subjektai, galintys pateikti paraišką

* 1. Pateikti paraišką dalyvauti Konkurse gali savarankiškas ūkio subjektas arba ūkio subjektų grupė, galintys būti Dalyviu ir atitinkantys išankstinės atrankos kriterijus, nurodytus Sąlygų 4 priede.
  2. Jeigu dalyvauti Konkurse kandidatuoja ūkio subjektų grupė:
     1. pateikiamoje paraiškoje reikia nurodyti vadovaujantį narį ir vadovaujančiojo nario kontaktinį asmenį. Šiam asmeniui turi būti suteikti įgaliojimai ūkio subjektų grupės vardu atlikti visus Konkurso procedūrų metu reikalingus veiksmus;
     2. kartu su paraiška reikia pateikti jungtinės veiklos sutartį, kurioje būtų aiškiai nurodyti kiekvienam ūkio subjektų grupės nariui priskirti įsipareigojimai įgyvendinant Projektą. Sutartyje turi būti numatyta solidarioji visų jungtinės veiklos sutarties šalių atsakomybė už prievolių Suteikiančiajai institucijai arba pagal Partnerystės (koncesijos) sutartį netinkamą vykdymą. Nepateikus reikalavimus atitinkančios jungtinės veiklos sutarties, paraiška bus atmesta;
     3. ūkio subjektų grupę sudarantys subjektai negalės pateikti paraiškos ar dalyvauti Konkurse savarankiškai ar su kitais asmenimis, ar būti kito dalyvio subtiekėjais, kurių pajėgumais tas dalyvis grindžia savo atitikimą kvalifikacijos reikalavimams. Jei nebus laikomasi šio reikalavimo, Komisija visas tokias paraiškas ir (ar) Išsamius pasiūlymus atmes.

### Paraiškos turinys

* 1. Ūkio subjektai, atitinkantys išankstinės atrankos kriterijus, paraišką Suteikiančiajai institucijai turi pateikti pagal Sąlygų 6 priede pateikiamą formą, prie jos pridėdami visus jų atitikimą išankstinės atrankos kriterijams pagrindžiančius įrodymus. Dokumentų, teikiamų su paraiška, kontrolinis sąrašas ir reikalavimai paraiškos pateikimui pateikiami šių Sąlygų 7 priede.
  2. Išankstinės atrankos kriterijai nurodyti Sąlygų 4 priede. Atitikimą išankstinės atrankos kriterijams galima grįsti ir atitinkamais Partnerystės (koncesijos) sutarties vykdymui pasitelkiamų ūkio subjektų (subtiekėjų) arba kitų ūkio subjektų pajėgumais, tačiau šie subjektai privalo atitikti šių Sąlygų 4 priede jiems keliamus reikalavimus.

### Paraiškos pateikimo terminas

* 1. Paraiška kartu su pridedamais dokumentais turi būti pateikta iki [*metai*] m. [*mėnesio*] [*diena*] d. [*val. min*] valandos. Po nustatyto termino paraiškų pateikti nebebus galima.

## Išankstinės atrankos atlikimas

* 1. Gavusi paraiškas, Komisija, vadovaudamasi Sąlygų 5 priede nustatyta tvarka ir kriterijais atliks išankstinę atranką ir nustatys, kurie Dalyviai atitinka atrankos kriterijus.
  2. Dalyviai privalo pateikti visus atitikimą išankstinės atrankos kriterijams patvirtinančius dokumentus ir užtikrinti pateikiamos informacijos teisingumą. Jeigu atitikimą pagrindžiantys dokumentai nebus pateikti, tokio Dalyvio paraišką Suteikiančioji institucija atmes.
  3. Dalyviai privalo pateikti visus atitikimą išankstinės atrankos kriterijams patvirtinančius dokumentus laikantis Sąlygose pateiktos tokių dokumentų formos, išskyrus tuos atvejus, kai tokių dokumentų forma nepateikta.
  4. Jeigu atliekant išankstinę atranką dalis pagrindžiančių duomenų nebus pateikta ar duomenys bus pateikti, tačiau jie bus netikslūs ar neišsamūs, ar pateikti nesilaikant Sąlygose numatytos formos, Komisija paprašys tokio Dalyvio šiuos duomenis papildyti ar paaiškinti. Tam padaryti Komisija Dalyviui suteiks protingą terminą. Jei dėl pagrįstų priežasčių Dalyviui reikėtų daugiau laiko, duotą terminą bus galima pratęsti. Tačiau jeigu per suteiktą terminą nurodyti netikslūs ar neišsamūs duomenys apie atitikimą išankstinės atrankos kriterijams nebus pateikti, tokio Dalyvio pateiktą paraišką Komisija atmes.
  5. Apie išankstinės atrankos rezultatus Komisija informuos kiekvieną paraišką pateikusį subjektą CVP IS priemonėmis paskelbdamas abėcėlinį sąrašą tų Dalyvių, kurie kviečiami pateikti Išsamius pasiūlymus. Dalyviams, atitinkantiems išankstinės atrankos kriterijus, Komisija pateiks kvietimą pateikti Išsamų pasiūlymąbei šiems Dalyviams, pasirašiusiems Konfidencialumo įsipareigojimą, pateikiamą Sąlygų 15 priede, suteiks prieigą prie Duomenų saugyklos. Duomenų saugyklos naudojimosi tvarką Komisija nurodys kvietime.
  6. Tuo atveju, jeigu išankstinės atrankos kriterijus atitiks tik vienas Dalyvis, Komisija turi teisę iš karto pakviesti šį Dalyvį pateikti Išsamų pasiūlymą.
  7. Jei išankstinės atrankos kriterijus atitiks mažiau kaip 2 Dalyviai, Suteikiančioji institucija atšauks Konkursą. Suteikiančioji institucija taip pat turi teisę atšaukti Konkursą laikotarpio nuo Sąlygų paskelbimo iki Išsamių pasiūlymų pateikimo datos pirmoje pusėje dėl objektyvių priežasčių neleidžiančių įgyvendinti Projekto kartu su privačiu subjektu ir/arba nustatytų esminių Projekto pasikeitimų (tokių, kaip nutrauktas finansavimas Infrastruktūros statyboms ar pan.), neleidžiančių toliau tęsti Konkurso.

## Išsamaus pasiūlymo pateikimas

### Išsamaus pasiūlymo turinys

* 1. Dalyviai, pakviesti pateikti Išsamų pasiūlymą, turės jį pateikti pagal Sąlygų 11 priede pateiktą formą. Reikalavimai Išsamaus pasiūlymo pateikimui nurodyti šių Sąlygų 10 priede.
  2. Išsamiame pasiūlyme turi būti pateikta:
     1. Pasiūlymas pagal Sąlygų 11 priede pateiktą formą;
     2. pasiūlymai dėl Projekto techninių sąlygų ir jų įgyvendinimo;
     3. Susijusių bendrovių sąrašas pagal Sąlygų 18 priede pateiktą formą (kuris privalo būti atnaujinamas iš karto po galimų pasikeitimų);
     4. Finansinis veiklos modelis, kartu su finansuotojų įsipareigojimais skirti finansavimą Projekto įgyvendinimui, jeigu Dalyviui bus pasiūlyta sudaryti Partnerystės (koncesijos) sutartį;
     5. Verslo planas;
     6. Dalyvio vertinimo kriterijuose nurodyta patirtis;
     7. Partnerystės (koncesijos) sutarties projektas, kurį Dalyvis būtų pasirengęs pasirašyti be pakeitimų/ arba Partnerystės (koncesijos) sutarties projekte nurodytų sąlygų komentarus ar išlygas dėl jų.
  3. Pasiūlytą Kainą Komisija vertins eurais. Todėl jeigu Kaina bus nurodyta kita valiuta, ją Komisija perskaičiuos eurais pagal Europos Centrinio banko nustatytą ir paskelbtą euro ir tos valiutos santykį pasiūlymo pateikimo termino dieną.
  4. Išsamiame pasiūlyme galima nurodyti, kuri jame pateikiama informacija yra konfidenciali. Tačiau konfidencialia informacija negali būti laikomos pasiūlymo charakteristikos, kurios yra vertinamos vertinant Išsamų pasiūlymą.
  5. Suteikiančioji institucija pasilieka teisę atskleisti Išsamiame pasiūlyme nurodytą konfidencialią informaciją Komisijos nariams ir pasikviestiems ekspertams, Suteikiančiosios institucijos vadovui ir jos įgaliotiems asmenims, taip pat įstatymų numatytais atvejais ar to pareikalavus įgaliotoms kontrolės institucijoms. Tokiais atvejais Dalyvis negalės Suteikiančiosios institucijos laikyti atsakinga už konfidencialios informacijos atskleidimą.
  6. Pateiktas Išsamus pasiūlymas privalo būti besąlyginis ir Dalyviui priimtinas be jokių keitimų.

### pasiūlymo galiojimo užtikrinimas

* 1. Visi Dalyviai kartu su Išsamiu pasiūlymu turi pateikti Išsamaus pasiūlymo galiojimo **užtikrinimą (banko garantiją arba draudimo bendrovės laidavimą) 10 000 (dešimties tūkstančių) eurų sumai.** Užtikrinimas turi atitikti Sąlygų 12 priede pateikiamą formą ir galioti ne trumpiau, negu pateiktas Išsamus pasiūlymas, arba galima sumokėti tokią pat sumą kaip užstatą į Suteikiančiosios institucijos sąskaitą Nr. [*nurodyti sąskaitos nr*.], [*banko pavadinimas*]]. Dalyviai, pakviesti į derybas, privalo pratęsti Išsamaus pasiūlymo galiojimo užtikrinimo terminą, kuris turi būti ne trumpesnis nei Galutinių pasiūlymų galiojimo terminas. Nepateikusių reikalaujamo užtikrinimo Dalyvių Išsamūs pasiūlymai bus atmesti, o nepratęsus Išsamaus pasiūlymo galiojimo užtikrinimo termino iki šiame punkte nurodytos datos, bus laikoma, kad Dalyvis atsisako ir Galutinio pasiūlymo, tačiau Dalyvis nepraranda teisės į Išsamaus pasiūlymo galiojimo užtikrinimą.
  2. Suteikiančioji institucija nedelsdama, be ne vėliau kaip per 7 dienas, grąžins Dalyviui Išsamaus pasiūlymo galiojimo užtikrinimą ar užstatą, kai (i) pasiūlymas nustos galioti, jei, Komisijai paprašius, Dalyvis nesutiks pratęsti jo galiojimo termino, (ii) bus sudaryta Partnerystės (koncesijos) sutartis ir Koncesininkas pateiks Partnerystės (koncesijos) sutarties įvykdymo užtikrinimą kaip numatyta Partnerystės (koncesijos) sutartyje, (iii) Suteikiančioji institucija nutrauks Konkursą arba (iv) bus atmesti visi Dalyvių pasiūlymai.]

### Išsamaus pasiūlymo galiojimo terminas

* 1. Išsamiame pasiūlyme reikia nurodyti jo galiojimo terminą, kuris turės būti ne trumpesnis kaip 60 dienų nuo galutinės Išsamių pasiūlymų pateikimo dienos.
  2. Komisija gali paprašyti Dalyvio pratęsti Išsamaus pasiūlymo galiojimo terminą iki tam tikro konkrečiai nurodyto laiko, tačiau tai padaryti Dalyviui nebus privalu ir tokį prašymą galima atmesti neprarandant teisės į pateiktą Išsamaus pasiūlymo galiojimo užtikrinimą.

### Išsamaus pasiūlymo pateikimo terminas

* 1. Išsamų pasiūlymą Dalyvis turės pateikti iki Komisijos kvietime pateikti Išsamų pasiūlymą nurodyto termino, laikantis 10 priede nurodytų reikalavimų. Iki nurodyto termino Dalyviai turi teisę keisti ir / ar atsiimti savo Išsamius pasiūlymus. Vienas Dalyvis gali pateikti tik vieną Išsamų pasiūlymą. Jeigu bus pateiktas daugiau kaip vienas Išsamus pasiūlymas, Komisija atmes visus tokius pasiūlymus. Alternatyvūs pasiūlymai Išsamių pasiūlymų teikimo etape negalimi.
  2. Išsamus pasiūlymas laikomas pateiktu, kai pateikiama paskutinė jo dalis, įskaitant ir jo galiojimo užtikrinimą.

### Išsamaus pasiūlymo vertinimas

* 1. Gavusi Išsamius pasiūlymus, Komisija Sąlygų 9 priede nustatyta tvarka patikrins jų atitikimą Sąlygoms.
  2. Komisija ne vėliau kaip per 60 dienų nuo Dalyvių Išsamių pasiūlymo gavimo termino paskutinės dienos atliks jų vertinimą. Vertinama bus vadovaujantis ekonomiškai naudingiausio pasiūlymo vertinimo kriterijumi, Sąlygų 9 priede nustatyta tvarka ir kriterijais. Pagal suteiktų įvertinimų eiliškumą bus sudarytas Dalyvių sąrašas.
  3. Apie atlikto Išsamių pasiūlymų vertinimo rezultatus ir pagal suteiktų vertinimų eiliškumą sudarytą Dalyvių sąrašą Komisija Dalyvius informuos CVP IS priemonėmis, ne vėliau kaip per 5 (penkias) darbo dienas nuo vertinimo atlikimo.
  4. Dalyvis, kurio Išsamus pasiūlymas bus pripažintas geriausiu, kartu su pranešimu apie Išsamių pasiūlymų vertinimo rezultatus gaus kvietimą dalyvauti derybose. Šiame kvietime bus nurodytas derybų vykdymo laikas, vieta, numatoma eiga ir kita su derybų vykdymu susijusi informacija.
  5. Komisija pakvies dalyvauti derybose ir Dalyvį, kuriam suteiktas įvertinimas yra antras po aukščiausio įvertinimo, jeigu šio Dalyvio Išsamus pasiūlymas bus panašus į geriausią įvertinimą gavusio Dalyvio Išsamų pasiūlymą. **Panašiu pasiūlymu bus laikomi pasiūlymai, kuriems suteikti balai skiriasi mažiau nei 15 %.**
  6. Kviečiamo derėtis Dalyvio Išsamus pasiūlymas bus pagrindas deryboms, siekiant susitarti dėl kvietime nurodytų klausimų.

## Derybos

* 1. Kvietime dalyvauti derybose nurodytu laiku Dalyvis turės atvykti į derybas, adresu: Liepų g. 11, 91502, Klaipėda. Komisija prašys patvirtinti Dalyvio ar šis dalyvaus derybose. Jei Dalyvis nustatytu laiku dėl pagrįstų priežasčių negalės atvykti derėtis, jis apie tai prieš protingą terminą privalo informuoti Komisiją, kad būtų galima suderinti kitą derybų datą. Kitu atveju Komisija laikys, kad Dalyvis į derybas neatvyko be pateisinamos priežasties ir taip atsisakė savo Išsamaus pasiūlymo, bei turės teisę panaudoti pateiktą Išsamaus pasiūlymo galiojimo užtikrinimą.
  2. Patvirtinime dėl dalyvavimo derybose Dalyvis turės nurodyti asmenį (asmenis), kuris jį atstovaus derybose ir pateiks tokio asmens įgalinimus bei jų apimtį patvirtinančius teisės aktuose nustatytos formos įgaliojimą ar kitus dokumentus. Derybų metu Komisija laikys, kad šis atstovas (atstovai) turi teisę vesti derybas ir prisiimti Dalyvio vardu įsipareigojimus. Derybos bus vedamos lietuvių kalba. Užsienio šalių Dalyviai turi pasirūpinti tinkamu visos derybų procedūros vertimu į jiems suprantamą kalbą savo lėšomis. Šios išlaidos, vadovaujantis Sąlygų IV.117 punktu Dalyviams nėra atlyginamos.
  3. Derybos bus vedamos su kiekvienu pakviestu į derybas Dalyviu (jei bus kviečiami du Dalyviai) atskirai, jo pateikto Išsamaus pasiūlymo pagrindu. Tiksli derybų eiga bus nurodyta kvietime dalyvauti derybose. Derybų rezultatai bus įtvirtinami protokolu, kurį turės pasirašyti Dalyvio įgaliotas atstovas, Komisijos pirmininkas ir Komisijos sekretorius. Prieš pasirašant derybų protokolą, Dalyvis galės pateikti dėl jo savo pastabas. Pasirašius, derybų protokolas taps neatskiriama Išsamaus pasiūlymo dalimi.
  4. Derybos bus vedamos dėl šių klausimų:
     1. kvietime nurodytų klausimų;
     2. kitų, derybų eigoje iškilusių, klausimų.
  5. Derantis nebus galima nukrypti nuo Sąlygų 31 p. nurodytų esminių techninių, finansinių ir komercinių Projekto įgyvendinimo reikalavimų. Per derybas negali būti keičiamas koncesijos dalykas, suteikimo kriterijai ir minimalūs reikalavimai. Komisija , siekdama galutinai suderinti Partnerystės (koncesijos) sutarties ir su ja susijusių dokumentų nuostatas, turi teisę susitarti dėl visų sąlygų ir imtis visų reikalingų veiksmų, nors ir tiesiogiai nenumatytų Sąlygose. Tačiau tokie susitarimai ir veiksmai bus nediskriminuojantys ir sąžiningi visų Dalyvių atžvilgiu.
  6. Tuo atveju, jeigu derybos su Dalyviu (jeigu pakviesti derėtis du Dalyviai – su abiem Dalyviais) nutrūktų, Komisija gali pakviesti derėtis kitus Dalyvius pagal jų įvertinimų eiliškumą, tačiau tokiu atveju bus kviečiama derėtis tik po vieną Dalyvį.
  7. Jeigu bus deramasi tik su vienu Dalyviu ir jo pateiktas Galutinis pasiūlymas po derybų atitiks šiose Sąlygose ir jų prieduose nustatytus reikalavimus ir esminius Projekto įgyvendinimo reikalavimus, bei bus neblogesnis nei prieš derybas pateiktas Išsamus pasiūlymas, išskyrus sąlygas, kurios atskirai buvo suderėtos su Komisija, šiam Dalyviui bus pasiūlyta sudaryti Koncesijos sutartį.
  8. Jeigu bus deramasi su dviem Dalyviais, po derybų jų pateikti Galutiniai pasiūlymai bus vertinami iš naujo, vadovaujantis tais pačiais finansiniais ir kokybiniais vertinimo kriterijais ir tvarka, kaip ir prieš derybas pateikti Išsamūs pasiūlymai, išskyrus tai, kad **po derybų negali kisti kokybinių vertinimo kriterijų balai**, o koreguotini (jei Galutiniu pasiūlymu buvo keisti finansiniai sprendiniai) tik finansiniai vertinimo kriterijų balai. Tokiu atveju sudaryti Koncesijos sutartį bus siūloma tam Dalyviui, kurio Galutinis pasiūlymas po derybų bus įvertintas kaip ekonomiškai naudingesnis.
  9. Derybas su visais Dalyviais Komisija sieks įvykdyti ne daugiau kaip per 60 dienų, tačiau priklausomai nuo derybų eigos šis terminas gali kisti.

## Dokumentų suderinimas

* 1. Komisija, vadovaudamasi derybų metu Dalyvių ir Komisijos suderintais Partnerystės (koncesijos) sutarties pakeitimais, parengia atnaujintą Partnerystės (koncesijos) sutarties projektą.
  2. Suteikiančioji institucija pateikia atnaujintą Partnerystės (koncesijos) sutartį Finansų ministerijai nuomonei pateikti. Partnerystės (koncesijos) sutarties projektas kartu su Finansų ministerijos nuomone teikiamas savivaldybės kontrolieriui išvadai pateikti ir Klaipėdos miesto savivaldybės tarybai pritarti Partnerystės (koncesijos) sutarties projektui.
  3. Sudaryti Partnerystės (koncesijos) sutartį Suteikiančioji institucija galės tik jeigu bus gautas Klaipėdos miesto savivaldybės tarybos pritarimas pateiktam Partnerystės (koncesijos) sutarties projektui, parengtam pagal laimėjusio Dalyvio Galutinį pasiūlymą.
  4. Suteikiančioji institucija negali garantuoti tokio (-ių) pritarimo (-ų) suteikimo ir neprisiima jokios atsakomybės, jeigu sutikimas nebūtų duotas, tačiau įsipareigoja dėti visas protingas pastangas siekiant gauti tokį sutikimą.
  5. Gavus pritarimą Partnerystės (koncesijos) sutarties projektui, pakeistam pagal Dalyvio (-ių) Išsamų (-ius) pasiūlymą (-us) ir derybų rezultatus, per Komisijos kvietime pateikti Galutinius pasiūlymus nustatytą terminą, Dalyvis (-iai) turi pateikti Galutinį (-ius) pasiūlymą (-us) Sąlygų 8 skyriuje nustatyta tvarka.

## galutinio pasiūlymo pateikimas

### Galutinio pasiūlymo turinys

* 1. Pasibaigus deryboms, Dalyvis bus pakviestas pateikti Galutinį pasiūlymą pagal Sąlygų 11 priede pateiktą formą, Sąlygų 10 priede nurodyta tvarka.
  2. Dalyvio Galutinis pasiūlymas negali būti blogesnis nei derybų metu pasiekti rezultatai.
  3. Galutiniame pasiūlyme galima nurodyti, kuri jame pateikiama informacija yra konfidenciali.
  4. Galutiniame pasiūlyme nurodytos konfidencialios informacijos atskleidimas Komisijos nariams ir pakviestiems ekspertams, Suteikiančiosios institucijos vadovui ir jo įgaliotiems asmenims, taip pat įstatymų numatytais atvejais ar to pareikalavus įgaliotoms kontrolės institucijoms nelaikomas konfidencialios informacijos atskleidimu. Tokiais atvejais Dalyvis negalės Suteikiančiosios institucijos laikyti atsakinga už konfidencialios informacijos atskleidimą.
  5. Pateiktas Galutinis pasiūlymas privalo būti besąlyginis ir Dalyviui priimtinas be jokių keitimų.

### Galutinio pasiūlymo galiojimo terminas

* 1. Galutiniame pasiūlyme reikia nurodyti jo galiojimo terminą, kuris turės būti ne trumpesnis kaip 60 dienų nuo galutinės Galutinių pasiūlymų pateikimo dienos.
  2. Komisija gali paprašyti Dalyvio pratęsti Galutinio pasiūlymo galiojimo terminą iki tam tikro konkrečiai nurodyto laiko, tačiau tai padaryti Dalyviui nebus privaloma ir tokį prašymą galima atmesti neprarandant teisės į pateiktą Išsamaus pasiūlymo galiojimo užtikrinimą. Išsamaus pasiūlymo galiojimo užtikrinimo terminas pratęsiamas šių Sąlygų 68 punkte nustatyta tvarka.

### Galutinio pasiūlymo pateikimo terminas

* 1. Galutinį pasiūlymą Dalyvis turės pateikti iki Komisijos kvietime pateikti Galutinį pasiūlymą nurodyto termino pabaigos. Jeigu per nustatytą laiką Dalyvis nepateiks Galutinio pasiūlymo, Komisija laikys, kad toks Dalyvis atsisako toliau dalyvauti Konkurse. Tuo atveju, jeigu į Derybas Suteikiančioji institucija kviečia du Dalyvius, Galutinius pasiūlymus turės pateikti abu Dalyviai.
  2. Iki nurodyto termino Dalyviai turi teisę keisti ir / ar atsiimti savo Galutinius pasiūlymus. Vienas Dalyvis gali pateikti tik vieną Galutinį pasiūlymą. Jeigu bus pateiktas daugiau kaip vienas Galutinis pasiūlymas, Komisija atmes visus tokius pasiūlymus. Alternatyvūs pasiūlymai Galutinių pasiūlymų teikimo etape – negalimi.

### Galutinio pasiūlymo vertinimas

* 1. Gavusi Galutinį (-ius) pasiūlymą (-us), Komisija Sąlygų 9 priede nustatyta tvarka patikrins jo (-ų) atitikimą Sąlygoms.
  2. Komisija gali prašyti Dalyvio per protingą terminą paaiškinti Galutinį pasiūlymą, tačiau tokiu prašymu nebus galima prašyti, siūlyti ar leisti pakeisti Galutinio pasiūlymo esmės. Nustačius neatitikimus, kurie negali būti ištaisyti nekeičiant Galutinio pasiūlymo esmės, ar Dalyviui nepaaiškinus Galutinio pasiūlymo per Komisijos nurodytą terminą, tokio Dalyvio pasiūlymas bus atmestas.
  3. Jeigu Komisija kviečia daugiau kaip vieną Dalyvį pateikti Galutinius pasiūlymus, Komisija ne vėliau kaip per 60 dienų nuo Dalyvių Galutinių pasiūlymų gavimo termino paskutinės dienos atliks jų vertinimą. Vertinama bus atliekamas vadovaujantis ekonomiškai naudingiausio pasiūlymo vertinimo kriterijumi, Sąlygų 9 priede nustatyta tvarka Dalyviams nedalyvaujant. Pagal suteiktų įvertinimų eiliškumą bus sudarytas Dalyvių sąrašas.
  4. Apie atlikto Galutinių pasiūlymų vertinimo rezultatus ir pagal suteiktų vertinimų eiliškumą sudarytą Dalyvių sąrašą, jeigu Galutinius pasiūlymus pateikia daugiau kaip vienas Dalyvis, Komisija Dalyvį (-ius) informuos CVP IS, ne vėliau kaip per 5 (penkias) darbo dienas nuo vertinimo atlikimo.
  5. Dalyvis, kurio Galutinis pasiūlymas bus pripažintas geriausiu, kartu su pranešimu apie Galutinio pasiūlymo vertinimo rezultatus gaus kvietimą pasirašyti Koncesijos sutartį. Šiame kvietime bus nurodytas Koncesijos sutarties pasirašymo laikas, vieta.

## koncesijos sutarties sudarymas

* 1. Gavus pritarimą Koncesijos sutarties projektui Sąlygų 90 punkte nustatyta tvarka, per Suteikiančiosios institucijos kvietime sudaryti Koncesijos sutartį nustatytą terminą su Dalyviu ir Koncesininku turės būti sudaryta Koncesijos sutartis.
  2. Koncesijos sutartis bus sudaryta pagal Sąlygų 13 priede pateiktą projektą, pakeistą atsižvelgiant į derybų rezultatus ir Dalyvio pateiktą Galutinį pasiūlymą. Po Koncesijos sutarties sudarymo, galės būti (i) keičiamos tik neesminės jos sąlygos ir tik jei tokie pakeitimai atitiks viešuosius interesus, arba (ii) atliekami Koncesijos sutarties pakeitimai pačioje sutartyje nustatytais atvejais ir tvarka.
  3. Siekiant užtikrinti, kad Projektas bus įgyvendintas ir Koncesijos sutartis įvykdyta, Koncesininkas, vykdydamas Išankstines Sutarties įsigaliojimo sąlygas, privalo pateikti Koncesijos sutarties prievolių įvykdymo užtikrinimą Koncesijos sutartyje nustatyta tvarka.
  4. Užtikrinimas (banko garantija ar draudimo bendrovės laidavimo raštas) turės būti parengtas pagal Sąlygų 12 priede pateikiamas formas.
  5. Prieš pateikiant Koncesijos sutarties prievolių įvykdymo užtikrinimą, galima kreiptis į Suteikiančiąją instituciją dėl jo tinkamumo patvirtinimo. Atsakymą dėl to Suteikiančioji institucija pateiks ne vėliau kaip per 3 darbo dienas nuo tokio kreipimosi gavimo.
  6. Prieš sudarant Koncesijos sutartį, Dalyvis privalės pateikti laidavimą už Koncesininko prievoles, susijusias su Koncesijos sutarties įvykdymu. Laidavime turi būti nustatyta, kad:
     1. laidavimas yra neatlygintinis;
     2. Koncesininkui neįvykdžius ar netinkamai vykdant savo prievoles pagal Koncesijos sutartį, Dalyvis atsako Suteikiančiajai institucijai su Koncesininku solidariai;
     3. Dalyvis atsako tiek pat kaip ir Koncesininkas;
     4. Dalyvis atsako ir tais atvejais, kai Koncesijos sutartis keičiama ir dėl to pasikeičia Koncesininko įsipareigojimų apimtis ir Dalyvio kaip laiduotojo atsakomybė arba atsiranda kitos Dalyviui kaip laiduotojui nepalankios pasekmės;
     5. Dalyvio kaip laiduotojo atsakomybė pasibaigia tik tada, kai pasibaigia Koncesininko pareigų galiojimo ir vykdymo terminas pagal Koncesijos sutartį ir negali baigtis anksčiau dėl to, kad tam tikrą laikotarpį Suteikiančioji institucija nepareikalavo Dalyvio kaip laiduotojo atsakomybės.
  7. Dalyvio laidavimas prieš numatytą terminą galės pasibaigti tik tuo atveju, jeigu Sąlygų ir Koncesijos sutarties leidžiamais atvejais Koncesininko akcijos bus perleistos kitam subjektui (arba Dalyvį sudarančios ūkio subjektų grupės nariui) ir šis subjektas laiduos už atitinkamas Koncesininko prievoles tokia pat apimtimi, kaip akcijas perleidžiantis Dalyvis (ūkio subjektų grupės narys).
  8. Dalyvis galės perleisti Koncesininko akcijas tik tada, kai (i) bus pradėtos teikti Projekto įgyvendinimui reikalingos viešosios paslaugos visa reikalaujama jų apimtimi ir (ii) bus gautas Suteikiančiosios institucijos sutikimas, kuris gali būti nesuteiktas esant pagrįstų priežasčių, numatytų Koncesijos sutartyje ir (iii) įvykdytos kitos, Koncesijos sutartyje nustatytos sąlygos bei (iv) bus užtikrinta, kad naujas koncesininkas išlaiko Koncesininko kontrolę per visą Koncesijos sutarties vykdymo laikotarpį.
  9. Jeigu per Sąlygų 110 punkte nurodytą laiką nebus pateiktas Sąlygose numatytas Koncesijos sutarties prievolių įvykdymo užtikrinimas, laidavimas ir/ar sudaryta Koncesijos sutartis, arba Dalyvis atsisakys ją sudaryti derybų metu suderėtomis ir / ar Galutiniame pasiūlyme nurodytomis sąlygomis, Komisija laikys, kad Dalyvis atsisako sudaryti Koncesijos sutartį ir Suteikiančioji institucija turės teisę pasinaudoti Dalyvio pateiktu Išsamaus pasiūlymo galiojimo užtikrinimu. Tokiu atveju sudaryti Koncesijos sutartį gali būti kviečiamas kitas Dalyvis, su kuriuo buvo deramasi. Tokio Dalyvio nesant, Suteikiančioji institucija gali kviesti derėtis sekantį Dalyvį iš Dalyvių sąrašo, sudaryto pagal suteiktų įvertinimų eiliškumą.

# Dalyvavimo konkurse sąnaudos

* 1. Šiame Konkurse ūkio subjektai dalyvauja savo rizika ir sąnaudomis. Suteikiančioji institucija neatlygins jokių su dalyvavimu šiame Konkurse susijusių išlaidų ir negali būti laikoma atsakinga už jokias pasiūlymų rengimo ir (ar) kitas su dalyvavimu ir pasirengimu dalyvauti Konkurse susijusias išlaidas, įskaitant, bet neapsiribojant, išlaidas, susijusias su Sąlygų gavimu, paraiškų ir Išsamių ar Galutinių pasiūlymų rengimu, teikimu, o taip pat išlaidas, susijusias su derybomis, dokumentų kopijavimu, spausdinimu, pašto ar kurjerių pašto paslaugomis, brėžinių, fotografijų rengimu ar siuntimu; komandiruotėmis ir susirinkimais, transportu, apgyvendinimu, atlyginimais, mokesčiais advokatams, konsultantams, inžinieriams ir kitiems samdomiems asmenims, dokumentų tvarkymu ir valstybiniais mokesčiais, taip pat kitomis išlaidomis, susijusiomis su dalyvavimu derybose.
  2. Komisija turi teisę bet kada Konkurso procedūrų metu nutraukti Konkursą dėl objektyvių priežasčių neleidžiančių įgyvendinti Projekto kartu su privačiu subjektu ir/arba nustatytų esminių Projekto pasikeitimų (tokių, kaip nutrauktas finansavimas Infrastruktūros statyboms ar pan.), neleidžiančių toliau tęsti Konkurso, neprisiimdama jokios atsakomybės, įskaitant dėl Sąlygų 117 punkte nurodytų išlaidų atlyginimo.

1. Sąlygų priedas

**Naudojamos sąvokos[[1]](#footnote-1)**

|  |  |  |
| --- | --- | --- |
|  | |  |
| **Baseino paslauga** | | reiškia Koncesininko, laikantis Koncesijos sutarties, Specifikacijos reikalavimų ir Galutinio pasiūlymo nuostatų, teikiamą Specifikacijose nurodytą Paslaugų dalį, susijusią su baseino prieinamumo užtikrinimu. |
| **Dalyvis/Dalyviai** | | subjektas ar subjektai, kurie Koncesijos įstatymo III skyriaus antrojo skirsnio nustatyta tvarka yra pareiškę suinteresuotumą dalyvauti Konkurse. Dalyviu gali būti bet kokios teisinės formos juridinis asmuo, viešasis juridinis asmuo (išskyrus viešąjį ir privatų juridinius asmenis, kurie Lietuvos Respublikos valstybės skolos įstatymo nustatyta tvarka priskiriami prie valdžios sektoriaus bei fizinius asmenis), užsienio juridinis asmuo arba kitas ūkio subjektas, įsteigtas pagal užsienio valstybės teisę ir neturintis juridinio asmens statuso, taip pat Lietuvos Respublikoje įsteigti Europos Sąjungos valstybėse narėse ir kitose Europos ekonominės erdvės valstybėse įsisteigusių įmonių filialai, arba tokių asmenų grupė.  Dalyviu negali būti subjektas, kuris (ūkio subjektų grupės atveju – bet kuris grupės narys) yra susijęs su šio Konkurso parengimu vykdyti ar Projekto parengimu įgyvendinimui ir dėl to galėtų būti pažeistas tiekėjų lygiateisiškumo principas. |
| **Darbo diena** | | reiškia dienas, kuriomis bankai Lietuvos Respublikoje vykdo veiklą, išskyrus šeštadienį ir sekmadienį bei kitas oficialias nedarbo dienas. |
| **Duomenų saugykla** | | tai įkurta virtuali duomenų saugykla, kurioje pateikiami visi Suteikiančiosios institucijos turimi su Projekto įgyvendinimu susiję dokumentai, tokie kaip: techninis projektas, darbo projektas. |
| **Finansinis veiklos modelis** | | pagal Sąlygų 16 priede nuodytą formą sudarytas to paties pavadinimo dokumentas kuriame nurodoma Koncesininko veiklos finansavimo struktūra ir sąlygos, finansiškai (ekonomiškai) pagrindžiami investavimo tikslai, pateikiamas investicijų grąžos įvertinimas ir kiti efektyvumo rodikliai. |
| **Finansų ministerija** | | reiškia Lietuvos Respublikos finansų ministeriją, juridinio asmens kodas 288601650, adresas Lukiškių g. 2, LT-01512 Vilnius. |
| **Galutinis pasiūlymas/Galutiniai pasiūlymai** | | reiškia Dalyvio arba Dalyvių, jeigu į derybas kviečiamas daugiau, kaip vienas Dalyvis, pagal Sąlygų 11 priede nurodytą formą, kartu su pagrindžiančiais dokumentais pateikiamą galutinį pasiūlymą, aptariantį Sąlygose suformuluotus bei derybose suderėtus Projekto įgyvendinimo techninius, finansinius ir komercinius klausimus bei pateikiantį kitą Sąlygose reikalaujamą informaciją, ir pagal kurį Dalyvis (-iai) yra pasirengęs pasirašyti Koncesijos sutartį. Galutiniame pasiūlyme pateikiami derybų rezultatai bei Išsamaus pasiūlymo sprendimai, dėl kurių nebuvo vedamos derybos. |
| **Infrastruktūra** | | Suteikiančiajai institucijai nuosavybės teise priklausantis (priklausysiantis po statybų) nekilnojamasis turtas - pastatas, skirtas Koncesijos sutarties Paslaugoms teikti, esantis Dubysos g. 12, Klaipėdoje, kartu su jame esančia įranga ir įrenginiais. |
| **Investicijos** | | reiškia privalomas investicijas į Infrastruktūrą, naudojamas Paslaugų teikimui, ar kitas tinkamam Paslaugų teikimui reikalingas investicijas, nurodytas Sąlygų 2 priede. |
| **Investicijų įstatymas** | | Lietuvos Respublikos investicijų įstatymas |
| **Išsamus pasiūlymas/Išsamūs pasiūlymai** | | pagal Sąlygų 11 priede nurodytą formą, kartu su pagrindžiančiais dokumentais pateikiamas išsamus įpareigojantis pasiūlymas, aptariantis Sąlygose suformuluotus Projekto įgyvendinimo techninius, finansinius ir komercinius klausimus bei pateikiantis kitą Sąlygose reikalaujamą informaciją, ir pagal kurį Dalyvis yra pasirengęs pasirašyti Koncesijos sutartį. |
| **Kaina** | | Dalyvio siūlomas valandinis įkainis, už kurį Dalyvis siūlo teikti Baseino paslaugą Suteikiančiosios institucijos poreikiams, kurio galutinį dydį Dalyvis nurodo Galutiniame pasiūlyme. |
| **Komisija** | | Suteikiančiosios institucijos vadovo [*data*] įsakymu Nr. [*numeris*] sudaryta viešojo Konkurso komisija, vykdanti Konkursą. |
| **Koncesijų įstatymas** | | Lietuvos Respublikos koncesijų įstatymas. |
| **Konfidencialumo įsipareigojimas** | | Dalyvio, siekiančio dalyvauti Konkurse bei gauti su vykdomu Projektu bei Konkurso procedūromis susijusią konfidencialią informaciją pagal Sąlygų 15 priede pateiktą formą rengiamas ir Suteikiančiajai institucijai pateikiamas dokumentas, kuriuo Dalyvis patvirtina įsipareigojantis neatskleisti gautos konfidencialios informacijos. |
| **Konfidencialumo pasižadėjimas** | | Komisijos nario ar eksperto rašytinis pasižadėjimas, kad jis neteiks tretiesiems asmenims informacijos, kurios atskleidimas prieštarautų atitinkamų įstatymų reikalavimams, visuomenės interesams ar pažeistų teisėtus Dalyvių ir (ar) Suteikiančiosios institucijos interesus |
| **Konkursas** | | pagal Koncesijų įstatymą ir šias Sąlygas Suteikiančiosios institucijos atliekamas Konkursas koncesijai suteikti, kurio metu siekiama atrinkti Dalyvį Projektui įgyvendinti ir tuo tikslu su atrinktu naudingiausią pasiūlymą pateikusiu Dalyviu vedamos derybos, siekiant susitarti dėl Suteikiančiosios institucijos reikalavimus atitinkančių techninių ir finansinių Galutinių pasiūlymų sąlygų, kurių pagrindu bus sudaroma Koncesijos sutartis. |
| **Koncesininkas** | | vadovaujantis Koncesijų įstatymo 16 straipsnio 1 dalimi Projekto įgyvendinimo tikslui Dalyvio, laimėjusio Konkursą, įsteigtą ar sudarytą ūkio subjektą, kuris tampa Koncesijos sutarties šalimi ir vykdo joje nustatytą veiklą ir kuris Koncesijos sutarties sudarymo metu privalo:   * būti uždarosios akcinės bendrovės teisinės formos; ir * priklausyti (t. y. 100 proc. jo akcijų (dalių)) tik Dalyviui; ir * būti skirtas tik Projekto įgyvendinimui skirtai veiklai vykdyti; ir * neturėti jokių įsiskolinimų ar kitų prievolių, nesusijusių su Koncesijos sutarties vykdymu; ir * taikyti galiojančius verslo apskaitos standartus; * būti registruotas PVM mokėtoju.   Koncesininkas Dalyvio, laimėjusio Konkursą, turi būti įsteigtas ar sudarytas iki Koncesijos sutarties pasirašymo. |
| **Nešališkumo deklaracija** | | Komisijos nario ar eksperto pareiškimas raštu, kad jis nešališkas ūkio subjektų atžvilgiu. |
| **Prašymas/Prašymai** | | bet koks Dalyvio Suteikiančiajai institucijai pateiktas su Konkursu susijęs klausimas ar prašymas dėl Sąlygų paaiškinimo ar patikslinimo. |
| **Koncesijos sutartis** | | Šiuo Konkursu siekiama sudaryti sutartis tarp Suteikiančiosios institucijos, Dalyvio. laimėjusio Konkursą ir Koncesininko dėl Projekto įgyvendinimo VPSP būdu, kaip tai nustatyta Koncesijų įstatyme. |
| **Paslaugos** | reiškia Koncesininko, laikantis Koncesijos sutarties, Specifikacijos reikalavimų ir Galutinio pasiūlymo nuostatų, teikiamas Specifikacijose nurodytas Paslaugas | |
| **Pasiūlymas** | | Dalyvio pateiktų dokumentų ir duomenų visuma, siūlanti atlikti darbus ir teikti paslaugas pagal Suteikiančiosios institucijos nustatytas Sąlygas. |
| **Projektas** | | Suteikiančiosios institucijos koncesijos būdu įgyvendinamas projektas „Klaipėdos daugiafunkcio sveikatingumo centras“, kurio aprašymas pateiktas Sąlygose ir Sąlygų 2 priede. |
| **PVM** | | reiškia Lietuvos Respublikos pridėtinės vertės mokesčio įstatymo nustatytą pridėtinės vertės mokestį; |
| **Sąlygos** | | Konkurso sąlygos ir jų priedai, taip pat visi jų patikslinimai bei atsakymai į Dalyvių Prašymus. |
| **Specifikacija** | | reiškia Sąlygų 2 priede pateikiamas Investicijų ir Paslaugų specifikacijas, nustatančias reikalavimus ir rodiklius, kuriais vadovaujantis Dalyvis rengia Išsamų ir Galutinį pasiūlymus bei kuriuos privalo tenkinti Investicijos ir Paslaugos. |
|  | |  |
| **Subtiekėjai** | reiškia Išsamiame ir / arba Galutiniame pasiūlyme nurodytus arba Sutarties vykdymo metu juos keičiančius, ar naujai pasitelktus ūkio subjektus, kurie atlieka Investicijas ar teikia Paslaugas, už kurių atlikimą ar teikimą pagal Koncesijos sutartį yra atsakingas Koncesininkas, išskyrus elektros ir šilumos energijos, vandens tiekėjus, nuotekų šalinimo, atliekų išvežimo ir kitus komunalinių paslaugų teikėjus. | |
| **Susijusi bendrovė** | | bet kuri bendrovė, atitinkanti Sąlygų 18 priede nurodytus reikalavimus. |
| **Suteikiančioji institucija** | | Klaipėdos miesto savivaldybės administracija, pagal Klaipėdos miesto savivaldybės tarybos \_\_\_\_\_\_\_ sprendimą Nr. \_\_\_\_, kuri taip pat yra suteikiančioji institucija pagal Koncesijų įstatymo 2 straipsnio 7 dalį. |
| **VPSP** | | Suteikiančiosios institucijos, Dalyvio, laimėjusio konkursą ir Koncesininko Investicijų ir Koncesijų įstatymuose nustatytas bendradarbiavimo būdas, kuriuo Suteikiančioji institucija perduoda jos funkcijoms priskirtą veiklą Koncesininkui, o Koncesininkas investuoja į šią veiklą ir jai vykdyti reikalingą turtą už tai gaudamas mokėjimus iš Suteikiančiosios institucijos už Paslaugas pagal Pasiūlyme nurodytą Kainą (įkainį) ir pajamas iš trečiųjų šalių. |

|  |  |
| --- | --- |
| **Žemės sklypas** | Reiškia Koncesininkui nuomos pagrindais perduodamą valdyti ir naudoti nekilnojamąjį Klaipėdos miesto savivaldybei nuosavybės teise priklausantį žemės sklypą(unikalus Nr. 4400-0914-8874), esantį Dubysos g. 12, Klaipėdoje. |

1. Sąlygų priedas

**SPECIFIKACIJOS**

[*Pateikiama atskiru dokumentu.*]

1. Sąlygų priedas

**Prašymų pateikimas**

Pateikti Prašymus galima CVP IS priemonėmis.

Tam, taip pat ir tam, kad pateikti paraišką ar pasiūlymą, būtina užsiregistruoti CVP IS.

Su paraiškomis ir su išankstinės atrankos atlikimu susijusius Prašymus galima pateikti ne vėliau kaip likus 8 (aštuonioms) darbo dienoms iki paraiškų pateikimo galutinio termino.

Paklausimus dėl konkurso galima pateikti ne vėliau kaip 8 (aštuonioms) darbo dienos iki Išsamaus pasiūlymo pateikimo termino, kuris bus nurodytas kvietime pateikti Išsamų pasiūlymą.

Pateikiant Prašymus, Dalyvis privalo nurodyti, ar Prašyme yra nurodoma konfidenciali informacija ir kas tiksliai yra ja laikytina. Atsižvelgiant į Koncesijų įstatymo reikalavimą visiems Dalyviams suteikti vienodą informaciją apie Projektą, tuo atveju, jei dėl Dalyvio nurodytos informacijos konfidencialumo Suteikiančioji institucija jos nuomone negalės atsakyti į Dalyvio Prašymą taip, kad atsakymas galėtų būti pateiktas visiems Dalyviams nepažeidžiant minėto Dalyvio nurodytos informacijos konfidencialumo, Suteikiančioji institucija į tokį Prašymą neatsakys apie tai nurodydama savo atsakyme Dalyviui.

Į Prašymą Suteikiančioji institucija atsakys nedelsiant CVP IS susirašinėjimo priemonėmis, bet ne vėliau kaip per 5 darbo dienas ir ne vėliau, kaip likus 3 (trims) darbo dienoms iki Išsamių pasiūlymų pateikimo termino pabaigos. Jeigu išsamiam atsakymui parengti Suteikiančiajai institucijai būtinai reikės daugiau laiko, per šį terminą Dalyviai bus informuoti apie tikslų atsakymų pateikimo laiką.

1. Sąlygų priedas

**Išankstinės atrankos kriterijai**

Konkurse dalyvaujantis ūkio subjektas turi atitikti žemiau nurodytus bendruosius, ekonominės ir finansinės būklės, techninio ir profesinio pajėgumo kriterijus:

|  |  |
| --- | --- |
| 1. Bendrieji reikalavimai | Kaip atitikimo įrodymą reikia pateikti |
| * 1. Dalyvio, kaip juridinio asmens, vadovas ar kitas asmuo, turintis teisę Dalyvio vardu sudaryti sandorį, buhalteris ar kitas asmuo, turintis teisę surašyti ir pasirašyti Dalyvio apskaitos dokumentus, neturi neišnykusio ar nepanaikinto teistumo, ar dėl Dalyvio, kaip juridinio asmens, per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, arba nėra priimtas ir įsiteisėjęs apkaltinamasis teismo nuosprendis už 2014 m. vasario 26 d. Europos Parlamento ir Tarybos direktyvos 2014/23/ES dėl koncesijos sutarčių suteikimo 38 str. išvardytuose Europos Sąjungos teisės aktuose apibrėžtus nusikaltimus. | Informatikos ir ryšių departamento prie Lietuvos Respublikos vidaus reikalų ministerijos išduota pažyma, valstybės įmonės Registrų centro pažyma, arba įgaliotos užsienio institucijos išduoti dokumentai, patvirtinantys, kad (i) Dalyvis (ii) Dalyvio vadovas ir kiti Dalyvio vardu veikiantys asmenys, (iii) buhalteris ar kitas asmuo, turintis teisę surašyti ir pasirašyti Dalyvio apskaitos dokumentus, neturi galiojančio teistumo už šiame punkte nurodytas nusikalstamas veikas.  Jeigu Dalyvio buveinės šalyje tokie dokumentai neišduodami, arba neapima visų keliamų klausimų, juos galima pakeisti:   1. atitinkama priesaikos deklaracija, jei ji taikoma Dalyvio buveinės šalyje; 2. jeigu priesaikos deklaracija nėra taikoma – oficialia Dalyvio deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės šalyje arba šalyje, iš kurios jis atvyko.   Šiame punkte nurodyti dokumentai turi būti išduoti ne anksčiau kaip 60 dienų iki paraiškos pateikimo datos, arba jų galiojimo laikas turi apimti šią datą. |
| * 1. Dalyvis nėra bankrutavęs, likviduojamas, su kreditoriais sudaręs taikos sutarties (susitarimo su kreditoriais tęsti Dalyvio veiklą, kai jis prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), sustabdęs ar apribojęs savo veiklos arba Dalyvio padėtis pagal šalies, kurioje jis registruotas, įstatymus nėra tokia pati ar panaši. | 1) Valstybės įmonės Registrų centro pažyma, arba įgaliotos užsienio institucijos išduoti dokumentai, patvirtinantys, kad Dalyvis nėra bankrutavęs, likviduotas, jo veikla neapribota ar jis nėra panašioje situacijoje.  Jeigu Dalyvio buveinės šalyje tokie dokumentai neišduodami, arba neapima visų keliamų klausimų, juos galima pakeisti:   1. atitinkama priesaikos deklaracija, jei ji taikoma Dalyvio buveinės šalyje. 2. jeigu priesaikos deklaracija nėra taikoma – oficialia Dalyvio deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės šalyje arba šalyje, iš kurios jis atvyko; arba 3. Dalyvio laisvos formos deklaracija.   Remiantis tuo, kad Valstybės įmonės Registrų centro informacinėje sistemoje neatlygintinai teikiama informacija apie tiekėjo (juridinio asmens), registruoto Lietuvos Respublikoje, teisinį statusą, duomenys apie Lietuvos Respublikos tiekėjo (juridinio asmens) kvalifikaciją bus užfiksuoti ir išsaugomi perkančiojoje organizacijoje paskutinę pasiūlymų pateikimo dieną. Tiekėjas (juridinis asmuo), registruotas Lietuvos Respublikoje, neturi pateikti kvalifikacijos reikalavimą patvirtinančio dokumento.  2) Dalyvio deklaracija, užpildyta pagal Sąlygų priede Nr. 8 pateiktą formą.  Šiame punkte nurodyti dokumentai turi būti išduoti (sudaryti) ne anksčiau kaip 60 dienų iki paraiškos pateikimo datos, arba jų galiojimo laikas turi apimti šią datą. |
| * 1. Dalyviui nėra iškelta restruktūrizavimo, bankroto byla arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba vykdomos analogiškos procedūros pagal šalies, kurioje jis registruotas, įstatymus. | 1) Remiantis tuo, kad Valstybės įmonės Registrų centro informacinėje sistemoje neatlygintinai teikiama informacija apie tiekėjo (juridinio asmens), registruoto Lietuvos Respublikoje, teisinį statusą, duomenys apie Lietuvos Respublikos tiekėjo (juridinio asmens) kvalifikaciją bus užfiksuoti ir išsaugomi perkančiojoje organizacijoje paskutinę pasiūlymų pateikimo dieną. Tiekėjas (juridinis asmuo), registruotas Lietuvos Respublikoje, neturi pateikti kvalifikacijos reikalavimą patvirtinančio dokumento.  Jeigu Dalyvis yra užsienio šalyje registruotas juridinis asmuo, jis pateikia atitinkamos užsienio šalies institucijos išduotą dokumentą, patvirtinantį, kad Dalyvis nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra inicijuotos priverstinio likvidavimo ar susitarimo su kreditoriais procedūros, arba išrašas iš teismo sprendimo.  Jeigu Dalyvio buveinės šalyje tokie dokumentai neišduodami, arba neapima visų keliamų klausimų, juos galima pakeisti:   1. atitinkama priesaikos deklaracija, jei ji taikoma Dalyvio buveinės šalyje. 2. jeigu priesaikos deklaracija nėra taikoma – oficialia Dalyvio deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės šalyje arba šalyje, iš kurios jis atvyko; arba 3. Dalyvio laisvos formos deklaracija.   2) Dalyvio deklaracija, užpildyta pagal Sąlygų priede Nr. 8 pateiktą formą.  Šiame punkte nurodyti dokumentai turi būti išduoti (sudaryti) ne anksčiau kaip 60 dienų iki paraiškos pateikimo datos, arba jų galiojimo laikas turi apimti šią datą. |
| * 1. Dėl Dalyvio per pastaruosius 5 metus nėra įsiteisėjęs apkaltinamasis teismo nuosprendis už nusikalstamas veikas nuosavybei, turtinėms teisėms ir turtiniams interesams, intelektualinei ar pramoninei nuosavybei, ekonomikai ir verslo tvarkai, finansų sistemai, valstybės tarnybai ir viešiesiems interesams, išskyrus šios lentelės 1.1 punkte išvardintas veikas. | Informatikos ir ryšių departamento prie Lietuvos Respublikos vidaus reikalų ministerijos išduota pažyma, valstybės įmonės Registrų centro pažyma, arba įgaliotos užsienio institucijos išduoti dokumentai, patvirtinantys, kad Dalyvis neturi galiojančio teistumo už šiame punkte nurodytas nusikalstamas veikas.  Jeigu Dalyvio buveinės šalyje tokie dokumentai neišduodami, arba neapima visų keliamų klausimų, juos galima pakeisti:   1. atitinkama priesaikos deklaracija, jei ji taikoma Dalyvio buveinės šalyje; 2. jeigu priesaikos deklaracija nėra taikoma – oficialia Dalyvio deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės šalyje arba šalyje, iš kurios jis atvyko.   Šiame punkte nurodyti dokumentai turi būti išduoti ne anksčiau kaip 60 dienų iki paraiškos pateikimo datos, arba jų galiojimo laikas turi apimti šią datą. |
| * 1. Dalyvis nėra padaręs rimto profesinio pažeidimo.   Sąvoka rimtas profesinis pažeidimas“ suprantama kaip profesinės etikos pažeidimas, kai nuo tiekėjo pripažinimo nesilaikančiu profesinės etikos normų momento praėjo mažiau kaip vieni metai, arba kaip konkurencijos, darbo, darbuotojų saugos ir sveikatos, aplinkosaugos teisės aktų pažeidimas, už kurį tiekėjui, kuris yra fizinis asmuo, yra paskirta administracinė nuobauda, o tiekėjui, kuris yra juridinis asmuo, – ekonominė sankcija, nustatyta Lietuvos Respublikos įstatymuose, kai nuo sprendimo, kuriuo buvo paskirta ši sankcija, įsiteisėjimo dienos praėjo mažiau kaip vieni metai. Jeigu pirkime dalyvaujantis tiekėjas, kuris yra juridinis asmuo, pažeidė Lietuvos Respublikos konkurencijos įstatymo 5 straipsnį, toks pažeidimas pagal šį punktą laikomas rimtu profesiniu pažeidimu, jeigu nuo sprendimo paskirti Lietuvos Respublikos konkurencijos įstatyme nustatytą ekonominę sankciją įsiteisėjimo dienos praėjo mažiau kaip 3 metai. Jeigu tiekėjas, kuris yra fizinis asmuo, arba tiekėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime, yra pripažintas kaltu dėl tyčinio bankroto, kaip jis apibrėžtas Lietuvos Respublikos įmonių bankroto įstatyme, toks pažeidimas pagal šį punktą laikomas rimtu profesiniu pažeidimu, jeigu nuo teismo sprendimo įsiteisėjimo dienos praėjo mažiau kaip 3 metai. | Dalyvio deklaracija, užpildyta pagal Sąlygų priede Nr. 8 pateiktą formą. |
| * 1. Dalyvis yra įvykdęs visus įsipareigojimus, susijusius su mokesčių mokėjimu pagal šalies, kurioje jis registruotas, ar šalies, kurioje yra Valdžios subjektas, reikalavimus. Tiekėjas laikomas įvykdžiusiu įsipareigojimus, susijusius su mokesčių mokėjimu, jeigu jo neįvykdytų įsipareigojimų suma yra mažesnė kaip 50 eurų. | Valstybinės mokesčių inspekcijos prie LR finansų ministerijos teritorinės valstybinės mokesčių inspekcijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba šalies, kurioje Dalyvis registruotas, kompetentingos valstybės institucijos pažyma, patvirtinanti, kad Dalyvis yra įvykdęs įsipareigojimus, susijusius su mokesčių mokėjimu. Šiame punkte nurodyti dokumentai turi būti išduoti ne anksčiau kaip 60 dienų iki paraiškos padavimo datos, arba jų galiojimo laikas turi apimti šią datą. |
| * 1. Dalyvis yra įvykdęs visus įsipareigojimus, susijusius su socialinio draudimo įmokų mokėjimu pagal šalies, kurioje jis registruotas, ar šalies, kurioje yra Valdžios subjektas, reikalavimus. Dalyvis laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų. | Jeigu Dalyvis yra juridinis asmuo, registruotas Lietuvos Respublikoje, Suteikiančioji institucija nereikalauja Dalyvio pateikti dokumento patvirtinančio Dalyvio įsipareigojimų, susijusių su socialinio draudimo įmokų sumokėjimu, įvykdymą. Ši informacija bus tikrinama Valstybinio socialinio draudimo fondo valdybos prie Socialinės apsaugos ir darbo ministerijos informacinėje sistemoje paskutinę paraiškų pateikimo dieną, nurodytą skelbime.  Jeigu Dalyvis yra užsienio šalyje registruotas juridinis asmuo, jis pateikia atitinkamos užsienio šalies institucijos išduotą dokumentą, patvirtinantį, kad Dalyvis yra įvykdęs socialinio draudimo įmokų mokėjimo įsipareigojimus.  Šiame punkte nurodyti dokumentai turi būti išduoti ne anksčiau kaip 60 dienų iki paraiškos padavimo datos, arba jų galiojimo laikas turi apimti šią datą. |

|  |  |
| --- | --- |
| II. Ekonominės ir finansinės būklės reikalavimai | Kaip atitikimo įrodymą reikia pateikti |
| * 1. Dalyvio pastarųjų 3 (trijų) finansinių metų arba per laiką nuo Dalyvio įregistravimo dienos (jeigu Dalyvis vykdė veiklą mažiau nei 3 (trejus) finansinius metus) grynojo pelno reikšmė turi būti teigiama. Apskaičiuojant sumuojamos kiekvienų metų reikšmės per visą nurodytą laikotarpį. | Paskutinių 3 (trijų) finansinių metų arba laiko nuo Dalyvio įregistravimo dienos (jeigu Dalyvis vykdė veiklą mažiau nei 3 (trejus) finansinius metus) pelno (nuostolio) ataskaitų tinkamai patvirtintos kopijos. |
| * 1. Dalyvio vidutinės metinės pajamos iš sporto ir/ar kultūros renginių organizavimui skirtų nekilnojamo turto objektų valdymo ir/ar administravimo[[2]](#footnote-2) paslaugų per paskutinius 3 (trejus) finansinius metus arba per laiką nuo įregistravimo dienos (jeigu veikla vykdyta mažiau nei 3 (trejus) finansinius metus) turi būti ne mažesnės kaip 500 000 Eur be PVM. | Dalyvio pažyma apie pastarųjų 3 (trijų) finansinių metų arba per laiką nuo Dalyvio įregistravimo dienos (jeigu Dalyvis vykdė veiklą mažiau nei 3 finansinius (trejus) metus) pajamas veiklos, susijusios su sporto ir/ar kultūros renginių organizavimui skirtų nekilnojamo turto objektų valdymo ir/ar administravimo paslaugomis. |
| * 1. Dalyvis turi būti finansiškai pajėgus finansuoti reikiamas atlikti investicijas. Bendra finansavimo suma, įskaitant komercinio banko ar kitos finansinės institucijos finansinį indėlį į Projektą kartu su Dalyvio finansiniu indėliu turi būti ne mažesnė nei 250 000,00 EUR be PVM (ar atitinkamai kita valiuta). | Komercinio banko ar kitos finansinės institucijos raštas apie numatomą finansavimą ar/ ir Dalyvio bendrovės akcininkų sprendimas skirti reikiamas lėšas arba kiti šių lėšų realumo įrodymai. |

|  |  |
| --- | --- |
| III. Techninio ir profesinio pajėgumo reikalavimai[[3]](#footnote-3)2 | Kaip atitikimo įrodymą reikia pateikti |
| * 1. Dalyvis per paskutinius 3 metus arba per laiką nuo dalyvio įregistravimo dienos turi būti įvykdęs ar vykdo nurodytą sutartį:      1. ne trumpiau kaip 12 mėnesių nepertraukiamą laikotarpį[[4]](#footnote-4) teikia nekilnojamojo turto valdymo ir/ar administravimo paslaugas sporto ir/ar vandens sveikatinimo *(sveikata per vandenį)* SPA[[5]](#footnote-5) paskirties pastate, kuriame veikia ne mažiau nei 15 m ilgio 2 takelių baseinas. | Tinkamai įvykdytų/ vykdomų sutarčių sąrašas kartu su užsakovų pažymomis apie tai, kad paslaugos buvo suteiktos tinkamai. Pažymose turi būti nurodyta paslaugų atlikimo, data ir vieta, be to, ar jos buvo suteiktos pagal galiojančių teisės aktų, reglamentuojančių paslaugų teikimą, reikalavimus ir tinkamai suteiktos/ teikiamos. |
| * 1. Dalyvis turi užtikrinti, kad paslaugas teiks kvalifikuoti specialistai:      1. Objekto vadovas (bent vienas specialistas):   2. turi aukštąjį universitetinį arba jam prilygintą išsilavinimą;   3. turi ne mažesnę nei 3 (trejų) metų ypatingų statinių[[6]](#footnote-6) infrastruktūros objektų valdymo patirtį;   4. turi ne mažesnę kaip 1 (vienerių) metų praktinę darbo vadovaujant sporto ir/ ar kultūros renginių organizavimui skirtam ypatingo statinio[[7]](#footnote-7) infrastruktūros objekto valdymui.      1. Veiklos vadovas (bent vienas specialistas):         + 1. turi aukštąjį universitetinį arba jam prilygintą išsilavinimą;           2. turi ne mažesnę kaip 1 (vienerių) metų praktinę vadovavimo[[8]](#footnote-8) patirtį bent 1 (viename) vandens sporto ir/ ar vandens sveikatinimo *(sveikata per vandenį)* SPA[[9]](#footnote-9) paskirties infrastruktūros objekte (turinčio ypatingo statinio[[10]](#footnote-10) statusą). | Dalyvis turi pateikti:   * Dalyvio siūlomų kvalifikuotų specialistų sąrašą; * Specialistų darbinės veiklos aprašymus, kuriuose turi būti aiškiai nurodyta, kad siūlomi specialistai turi patirties atitinkamuose nurodytuose srityse; * specialistų kvalifikaciją patvirtinančių dokumentų tinkamai patvirtintos kopijas. |

\*Pastabos:

1. jeigu Dalyvis negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali Dalyvio deklaracija, kurią Dalyvis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės šalyje arba šalyje iš kurios jis atvyko.
2. užsienio valstybių Dalyvių kvalifikacinius reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (*Aposttille*) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo. Dalyvis neprivalo legalizuoti Sąlygų [*nurodyti***]** punktuose nurodytų sertifikatų.
3. **neatlygintinai prieinami duomenys apie tiekėjo (juridinio asmens) kvalifikaciją bus užfiksuoti ir išsaugomi Suteikiančiojoje institucijoje paskutinę paraiškų (pasiūlymų) pateikimo dieną**.

Atitikimą išankstinės atrankos kriterijams galima pagrįsti ir pateikiant [*nurodyti, iki kada*] galiojančią pažymą apie Dalyvio registraciją oficialiame patvirtintų tiekėjų sąraše. Tokiu atveju nereikia pateikti dokumentų, kurie buvo pateikti įrašant Dalyvį į šį sąrašą.

Dalyvis, pageidaujantis dalyvauti Konkurse, privalo atitikti visus aukščiau nurodytus išankstinės atrankos kriterijus ir pateikti atitikimą patvirtinančius dokumentus. Jei Dalyvis yra ūkio subjektų grupė, Bendruosius reikalavimus, numatytus 1.1-1.7 punktuose; Ekonominės ir finansinės būklės reikalavimų 2.1.-2.3 punktus privalo atitikti pagrindinis ūkio subjektų grupės partneris, kitus reikalavimus privalo atitikti visi ūkio subjektų grupės dalyviai kartu ar bent vienas ūkio subjektų grupės dalyvis.

Šiuo atveju kartu su paraiška dalyvauti Konkurse reikia pateikti įrodymus, kad tokie subjektai įsipareigoja Dalyviui suteikti atitinkamus pajėgumus Koncesijos sutarties vykdymui ir kad tokie subjektai turi ir gali Dalyviui suteikti tuos pajėgumus. Kaip tokie įrodymai turės būti pateikiama preliminari rangos, paslaugų ar kita atitinkama sutartis, kuri privalo numatyti sankcijas išteklius suteikiančiam subjektui už jos nesilaikymą. Tokia pateikiama sutartis turi būti sudaryta ne tik Dalyvio ir Koncesininko, bet ir Suteikiančiosios institucijos naudai, privalomai nustatant, kad bet kuris iš šių subjektų turi teisę reikalauti vykdyti prievoles pagal šią sutartį. Kiti įrodymai gali būti pateikiami, tačiau jie privalo būti lygiaverčiai ir priimtini Suteikiančiajai institucijai.

Subtiekėjai, kurių pajėgumais remiasi Dalyvis, Projekto įgyvendinimo metu galės būti keičiami kitais subtiekėjais tik Koncesijos sutartyje nustatyta tvarka ir tik tokiais subtiekėjais, kurių pajėgumai yra ne prastesni už keičiamo subtiekėjo užtikrintus pajėgumus.

1. Sąlygų priedas

**IŠANKSTINĖS ATRANKOS ATLIKIMO TVARKA**

Dalyviams pateikus paraišką, šiame priede nustatyta tvarka jų atitikimą Sąlygoms patikrins ir išankstinę atranką atliks Komisija, Dalyviams nedalyvaujant.

Komisija patikrins ir įvertins:

1. ar pateikti visi dokumentai ir informacija, pagrindžiantys atitikimą visiems išankstinės atrankos kriterijams;
2. ar pateikti visi kartu su paraiška privalomi pateikti dokumentai;
3. ar pateikti duomenys ir deklaracijos yra atitinkančios reikalavimus;
4. ar Dalyvis atitinka išankstinės atrankos kriterijus.

Jeigu patikrinimo metu paaiškės, kad Dalyvio pateikti atitikimą išankstinės atrankos kriterijams pagrindžiantys duomenys neaiškūs ar neišsamūs, Komisija paprašys tokio Dalyvio juos per protingą terminą patikslinti. Jeigu prašomo patikslinimo Dalyvis nepateiks arba jo pateiktas paaiškinimas nebus tinkamas, arba atsakymai į bent vieną iš aukščiau nurodytų vertinimo klausimų bus neigiami, tokią paraišką Komisija atmes. Tokiu atveju Dalyviui nebus leidžiama dalyvauti tolimesnėse Konkurso procedūrose.

Komisija atmeta Dalyvio paraišką, jeigu Dalyvis apie nustatytų Išankstinės atrankos reikalavimų atitiktį pateikia melagingą informaciją, kurią Komisija gali įrodyti bet kokiomis teisėtomis priemonėmis.

Jeigu Dalyvis pateiks prašomą patikslinimą ir atsakymai į aukščiau nurodytus vertinimo klausimus bus teigiami, jis bus įtraukiamas į abėcėlinį išankstinės atrankos reikalavimus atitinkančių Dalyvių sąrašą ir bus kviečiamas dalyvauti Konkurse bei pateikti Išsamų pasiūlymą.

Apie išankstinės atrankos rezultatus paraiškas pateikusiems Dalyviams bus pranešta iš karto, bet ne vėliau kaip per 3 darbo dienas nuo patikrinimo procedūrų pabaigos. Dalyvių, kviečiamų dalyvauti tolesnėse Konkurso procedūrose, sąrašas bus CVP IS.

Dalyviui, kuris buvo pateikęs paraišką, tačiau neatitiko išankstinės atrankos kriterijų ir kurio paraiška buvo atmesta, Komisija nurodys paraiškos atmetimo priežastis.

1. Sąlygų priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Dalyvio pavadinimas, juridinio asmens kodas, buveinės adresas)

Klaipėdos miesto savivaldybės administracijai

**PARAIŠKA DALYVAUTI KONKURSE**

|  |  |  |  |  |  |  |
| --- | --- | --- | --- | --- | --- | --- |
|  | | |  |  | | |
|  | | (Data) (numeris) | | |  | |
|  | (Vieta)  [*nurodyti Projekto pavadinimą*] | | | | |  |
| (Projekto pavadinimas) | | | | | | |

Išreikšdami susidomėjimą dėl galimybės įgyvendinti projektą „Klaipėdos daugiafunkcio sveikatingumo centras“, pareiškiame savo pageidavimą dalyvauti Konkurse dėl Koncesijos sutarties sudarymo, apie kurias buvo paskelbta CVP IS, Nr. [*numeris*].

Šiuo tikslu pateikiame duomenis apie savo atitikimą išankstinės atrankos kriterijams.

|  |  |
| --- | --- |
| **Bendrieji duomenys[[11]](#footnote-11):** |  |
| Dalyvio pavadinimas |  |
| Juridinio asmens kodas |  |
| PVM mokėtojo kodas |  |
| Registruotos buveinės adresas |  |
| Adresas korespondencijai |  |
| **Atsakingas asmuo (vadovas arba jo įgaliotas asmuo)[[12]](#footnote-12):** |  |
| Pareigos, vardas, pavardė |  |
| Kontaktai (adresas, el. paštas, telefono numeris, kt.) |  |

Teikdami šią paraišką pažymime, kad sutinkame su visomis šio Konkurso Sąlygomis, nustatytomis Sąlygose ir jų prieduose.

Šia paraiška patvirtiname, kad atitinkame šiuos išankstinės atrankos kriterijus, nustatytus Sąlygų 4 priede ir pateikiame tokius tai įrodančius dokumentus:

| **Išankstinės atrankos kriterijus[[13]](#footnote-13)** | **Kriterijų atitinkame**  **(Taip / Ne)** | **Atitikimą reikalavimui įrodo[[14]](#footnote-14)** |
| --- | --- | --- |
|  |  |  |
|  |  |  |
|  |  |  |
|  |  |  |

Tai, kad subtiekėjų ar kitų ūkio subjektų, kurių pajėgumais grindžiame savo atitikimą išankstinės atrankos kriterijams, atitinkamiems kriterijams užtikrinti reikalingi ištekliai bus mums prieinami tiek, keik jų reikės įgyvendinant Koncesijos sutartį, patvirtiname pateikdami tokius duomenis:

|  |  |  |
| --- | --- | --- |
| **Išankstinės atrankos kriterijus, atitikimas kuriam grindžiamas kitų ūkio subjektų pajėgumais** | **Ūkio subjekto, kurio pajėgumais grindžiamas atitikimas, pavadinimas, kodas, adresas, kontaktinis asmuo** | **Pateikiami įrodymai dėl reikalingų išteklių prieinamumo**[[15]](#footnote-15) |
|  |  |  |
|  |  |  |

Be aukščiau nurodytų dokumentų, kartu su paraiška pateikiame:

1. Dalyvio deklaraciją (Sąlygų 8 priedas);
2. Konfidencialumo įsipareigojimą (Sąlygų 15 priedas);
3. [*Nurodyti kitus pateikiamus dokumentus – įgaliojimus atstovauti Dalyvį, Jungtinės veiklos sutartį ir pan.*].

| **Kita svarbi informacija apie atitikimą išankstinės atrankos kriterijams:** |
| --- |

Patvirtiname, kad paraiškoje ar kartu su ja pateikiamuose dokumentuose pateikti duomenys yra teisingi, pateikiamų dokumentų skaitmeninės kopijos ir pateikiami duomenys yra tikri. Mes suprantame, kad jeigu paaiškėtų, jog šis mūsų patvirtinimas yra neteisingas, mūsų paraiška arba pasiūlymas bus atmesti.

Nurodome, kad šiose paraiškos dalyse pateikta informacija yra konfidenciali[[16]](#footnote-16), nurodant pagrindą, kuriuo remiantis ji yra konfidenciali:

|  |  |
| --- | --- |
|  |  |
|  |  |
|  |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Dalyvio arba jo įgalioto asmens pareigos) |  | (Parašas) |  | (Vardas ir pavardė) |  |

1. Sąlygų priedas

**PARAIŠKOS PATEIKIMAS**

Norėdamas išreikšti savo siekį dalyvauti Suteikiančiosios institucijos vykdomame Konkurse, Dalyvis privalo užpildyti Sąlygų 6 priede pateiktą paraiškos formą ir prie jos pridėti žemiau nurodytus dokumentus.

Ūkio subjektų patogumui pateikiamas kontrolinis dokumentų sąrašas:

|  |
| --- |
| Kontrolinis dokumentų sąrašas[[17]](#footnote-17) |
| 1. Atstovo įgaliojimus patvirtinantis dokumentas (jei taikoma); |
| 1. Jungtinės veiklos sutartis (jei taikoma); |
| 1. Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro pažyma, arba įgaliotos užsienio institucijos išduoti dokumentai, patvirtinantys, kad (i) ūkio subjektas, (ii) ūkio subjekto vadovas ir kiti ūkio subjekto vardu veikiantys asmenys, (iii) buhalteris ar kitas asmuo, turintis teisę surašyti ir pasirašyti ūkio subjekto apskaitos dokumentus, neturi galiojančio teistumo už Sąlygų 4 priedo 1.1 punkte nurodytas nusikalstamas veikas.   Šie dokumentai turi būti išduoti ne anksčiau kaip 60 (šešiasdešimt) dienų iki paraiškos pateikimo datos, arba jų galiojimo laikas turi apimti šią datą; |
| 1. Valstybės įmonės Registrų centro pažyma arba įgaliotos užsienio institucijos išduoti dokumentai, patvirtinantys, kad ūkio subjektas nėra bankrutavęs, likviduotas, jo veikla neapribota, jam nėra iškelta restruktūrizavimo, bankroto byla arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba vykdomos analogiškos procedūros pagal šalies, kurioje jis registruotas, įstatymus.   Šie dokumentai turi būti išduoti ne anksčiau kaip 60 (šešiasdešimt) dienų iki paraiškų pateikimo termino pabaigos, arba jų galiojimo laikas turi apimti šią datą; |
| 1. Valstybės įmonės Registrų centro ar mokesčius administruojančios institucijos pažyma, arba įgaliotos užsienio šalies institucijos išduoti dokumentai, patvirtinantys, kad ūkio subjektas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu.   Šie dokumentai turi būti išduoti ne anksčiau kaip 60 (šešiasdešimt) dienų iki paraiškų pateikimo termino pabaigos, arba jų galiojimo laikas turi apimti šią datą; |
| 1. Dalyvio deklaracija, užpildyta pagal Sąlygų 8 priede pateiktą formą; |
| 1. Konfidencialumo įsipareigojimas, užpildytas pagal Sąlygų 15  priede pateiktą formą; |
| 1. Laisvos formos Dalyvio deklaracija apie tai, kad jis neteikia melagingos informacijos apie nustatytų reikalavimų atitikimą; |
| 1. Paskutinių 3 (trijų) finansinių metų arba laiko nuo Dalyvio įregistravimo dienos (jeigu Dalyvis vykdė veiklą mažiau nei 3 (trejus) finansinius metus) pelno (nuostolio) ataskaitų tinkamai patvirtintos kopijos |
| 1. Dalyvio pažyma apie pastarųjų 3 (trijų) finansinių metų arba per laiką nuo Dalyvio įregistravimo dienos (jeigu Dalyvis vykdė veiklą mažiau nei 3 finansinius (trejus) metus) pajamas veiklos, susijusios su sporto ir/ar kultūros renginių organizavimui skirtų nekilnojamo turto objektų valdymo ir/ar administravimo paslaugomis |
| 1. Komercinio banko ar kitos finansinės institucijos raštas apie numatomą finansavimą ar/ ir Dalyvio bendrovės akcininkų sprendimas skirti reikiamas lėšas arba kiti šių lėšų realumo įrodymai |
| 1. Tinkamai įvykdytų/ vykdomų sutarčių sąrašas kartu su užsakovų pažymomis apie tai, kad paslaugos buvo suteiktos tinkamai. Pažymose turi būti nurodyta paslaugų atlikimo, data ir vieta, be to, ar jos buvo suteiktos pagal galiojančių teisės aktų, reglamentuojančių paslaugų teikimą, reikalavimus ir tinkamai suteiktos/ teikiamos |
| 1. Specialistų sąrašas ir darbinės veiklos aprašymai, specialistų gyvenimo aprašymai ir deklaracijos, specialistų kvalifikaciją patvirtinančių dokumentų tinkamai patvirtintos kopijos; |
| 1. Kiti dokumentai, kurie, ūkio subjekto manymu, gali būti naudingi vertinant jo atitikimą atrankos kriterijams. |

Jeigu dėl pateisinamų priežasčių ūkio subjektas negali pateikti reikalaujamų dokumentų, jis turi teisę vietoj jų pateikti kitus dokumentus ar informaciją, kurie patvirtintų, kad ūkio subjektas atitinka nustatytus atrankos kriterijus. Rekomenduotina tokių dokumentų ar informacijos priimtinumą iš anksto pasitikrinti su Suteikiančiąja institucija.

Visi dokumentai pateikiami lietuvių kalba. Jei dokumentai pateikti užsienio kalba, jie turi būti išversti į lietuvių kalbą. Vertimo tikrumas turi būti patvirtinamas vertėjo arba ūkio subjekto įgalioto asmens parašu, jeigu yra, antspaudu.

Pateikiamą paraišką ir kitus ūkio subjekto dokumentus turi pasirašyti ūkio subjekto įgaliotas asmuo. Dokumentai, išduoti kitų institucijų arba asmenų, turi būti pasirašyti jas išdavusio asmens arba atitinkamos institucijos atstovo.

Paraiška kartu su pridedamais dokumentais pateikiama CVP IS priemonėmis. Paraiška įgalioto asmens turi būti pasirašyta saugiu elektroniniu parašu, kuriuo tvirtinama visa paraiška. Atskirai kiekvieno dokumento pasirašyti nereikalaujama, išskyrus Dalyvio deklaraciją ir Sąžiningumo deklaraciją, jei ją (jas) pasirašo skirtingi asmenys, negu pasirašantis paraišką. Pateikiant tokiu būdu pasirašytus dokumentus yra deklaruojama, kad pateikiamos skaitmeninės kopijos yra tikros. Suteikiančioji institucija turi teisę prašyti pateikti dokumentų originalus ar tinkamai patvirtintas jų kopijas.

1. Sąlygų priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Dalyvio pavadinimas, juridinio asmens kodas, buveinės adresas)

Klaipėdos miesto savivaldybės administracija

**DALYVIO DEKLARACIJA**

|  |  |  |  |  |  |  |
| --- | --- | --- | --- | --- | --- | --- |
|  | | |  |  | | |
|  | | (Data) (numeris) | | |  | |
|  | (Vieta)  Projektas - Klaipėdos daugiafunkcio sveikatingumo centras | | | | |  |
| (Projekto pavadinimas) | | | | | | |

Pateikdamas šią deklaraciją Dalyvis patvirtina, kad jis:

* nėra su kreditoriais sudaręs taikos sutarties, sustabdęs ar apribojęs savo veiklos;
* nesiekia priverstinio likvidavimo procedūros ar susitarimo su kreditoriais;
* nėra restruktūrizuojamas;
* nėra padaręs rimto profesinio pažeidimo (profesinės etikos pažeidimo, kai nuo Dalyvio pripažinimo nesilaikančiu profesinės etikos normų momento praėjo mažiau kaip vieni metai, arba nuo konkurencijos, darbo, darbuotojų saugos ir sveikatos, aplinkosaugos teisės aktų pažeidimo, už kurį Dalyviui, kuris yra juridinis asmuo, yra paskirta ekonominė sankcija, nustatyta Lietuvos Respublikos įstatymuose, kai nuo sprendimo, kuriuo buvo paskirta ši sankcija, įsiteisėjimo dienos praėjo mažiau kaip vieni metai, taip pat Lietuvos Respublikos konkurencijos įstatymo 5 straipsnio pažeidimo, jeigu nuo sprendimo paskirti Lietuvos Respublikos konkurencijos įstatyme nustatytą ekonominę sankciją įsiteisėjimo dienos praėjo mažiau kaip 3 metai);
* nėra susijęs su šio koncesijos suteikimo Konkurso rengimu ar Projekto parengimu įgyvendinimui ir dėl to negalėtų būti pažeistas tiekėjų lygiateisiškumo principas.

Dalyvis žino ir supranta, kad jeigu ši pateikta deklaracija yra melaginga, vadovaujantis Koncesijų įstatymo 10 str. 4 dalies 7 punktu, pateikta paraiška ar pasiūlymas bus atmestas.

Dalyvis taip pat patvirtina, kad jis supranta, kad už deklaracijoje pateiktos informacijos teisingumą jis atsako įstatymų nustatyta tvarka.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Dalyvio arba jo įgalioto asmens pareigos) |  | (Parašas) |  | (Vardas ir pavardė) |  |

1. Sąlygų priedas

**IŠSAMAUS/GALUTINIO PASIŪLYMO VERTINIMO TVARKA ir kriterijai**

1. **Pirminis įvertinimas**

Dalyviui pateikus Išsamų / Galutinį (jeigu pateikia daugiau, kaip vienas Dalyvis) pasiūlymą, jį pagal šiame priede nurodytą tvarką ir kriterijus įvertins Komisija. Vertinimo procedūros atliekamos Dalyviams nedalyvaujant.

Komisija patikrins, ar:

1. Dalyvio Išsamus / Galutinis pasiūlymas pateiktas dėl Projekto įgyvendinimo visa reikalaujama jo apimtimi;
2. Išsamiame / Galutiniame pasiūlyme atsakyta į visus Sąlygose reikalaujamus klausimus;
3. pasiūlytas Projekto įgyvendinimo būdas yra pagrįstas ir įgyvendinamas;
4. Išsamiame / Galutiniame pasiūlyme pasiūlyti finansiniai ir komerciniai aspektai atitinka Sąlygas;
5. nepateikiama daugiau kaip vieno ar alternatyvaus Išsamaus / Galutinio pasiūlymo;
6. Išsamus / Galutinis pasiūlymas atitinka Sąlygose nustatytus reikalavimus;
7. Išsamaus / Galutinio pasiūlymo galiojimo terminas nėra trumpesnis nei prašoma;
8. pateikiamas Finansinis veiklos modelis yra pagrįstas;
9. pateiktas tinkamas Išsamaus pasiūlymo galiojimo užtikrinimas (originalas);]
10. gautas Dalyvio (-ių), kuris (-ie) yra pakviestas (-i) į derybas bei pateikti Galutinį pasiūlymą (-ius), Išsamaus pasiūlymo galiojimo užtikrinimo pratęsimas (originalas);]
11. Išsamiame / Galutiniame pasiūlyme nėra Kainos ar kitų Pasiūlyme /Galutiniame pasiūlyme aprašytų pajamų ar išlaidų sumų apskaičiavimo aritmetinių klaidų – tokiu atveju Dalyvis turės per nustatytą laiką jas ištaisyti.

Vertinant Išsamų ir / ar Galutinį pasiūlymą, bus patikrinta, ar tenkinami šios aukščiau nurodytos sąlygos. Jeigu nors viena iš šių sąlygų nebus tenkinama, ir / arba Dalyvis nepaaiškins / nepatikslins neatitikimų per Komisijos nustatytą terminą (jeigu neatitikimą galima paaiškinti / patikslinti), tokio Dalyvio Išsamų ir/ ar Galutinį pasiūlymą Komisija atmes ir jo vertinimo neatliks. Jei Sąlygas atitiks tik vienas Išsamus pasiūlymas, jis vertinamas nebus ir jį pateikęs Dalyvis bus iš karto kviečiamas į derybas, apie tai paskelbiant CVP IS. Jei Sąlygas atitiks daugiau kaip vienas Išsamus pasiūlymas, jie bus įvertinami vadovaujantis žemiau pateiktais Išsamių ir Galutinių pasiūlymų vertinimo kriterijais. Jeigu į derybas bei pateikti Galutinį pasiūlymą Komisija kviečia daugiau kaip vieną Dalyvį, Galutiniai pasiūlymai vertinami žemiau pateiktais Išsamių ir Galutinių pasiūlymų vertinimo kriterijais.

Dalyviui, kurio Išsamus / Galutinis buvo atmestas kaip neatitinkantis Sąlygų, pageidaujant, Suteikiančioji institucija pateiks Išsamaus / Galutinio pasiūlymo atmetimo priežastis.

**Išsamių ir Galutinių pasiūlymų vertinimo kriterijai[[18]](#footnote-18)**

Išsamūs ir Galutiniai pasiūlymai, atitinkantys Sąlygų reikalavimus, bus vertinami vadovaujantis ekonomiškai naudingiausio pasiūlymo vertinimo kriterijumi, susidedančiu iš tokių dalių:

|  |  |  |  |  |
| --- | --- | --- | --- | --- |
| Nr. | Vertinimo kriterijus | | Lyginamasis svoris ekonominio naudingumo vertinime | |
| Finansiniai kriterijai | | | | |
|  | | Siūloma ribinė metinių pajamų suma RMPS**[[19]](#footnote-19)** (P1) | | L1=10 |
|  | | Siūlomas valandinis Suteikiančiosios institucijos mokėjimas (įkainis) už naudojimąsi vienu baseino taku Minimalioms savo reikmėms)[[20]](#footnote-20) (P2) | | L2=50 |
|  | | Siūlomas valandinis Suteikiančiosios institucijos mokėjimas (įkainis) už naudojimąsi vienu baseino taku Papildomoms reikmėms)[[21]](#footnote-21) (P3) | | L3=10 |
| Kokybiniai kriterijai | | | | |
|  | | Verslo plano pagrįstumas (P4) | | L4=30 |

**Ekonominio naudingumo balo (K) apskaičiavimo formulė**

Ekonominio naudingumo balas (K) apskaičiuojamas sudedant Dalyvio Išsamaus/ Galutinio pasiūlymo finansinių ir kokybinių vertinimo kriterijų (P1), (P2), (P3), (P4) balus:

|  |
| --- |
|  |

Kur, kiekvieno kriterijaus balo reikšmė yra apskaičiuojama pagal toliau nurodytas formules.

Balai kriterijui P1 apskaičiuojami Dalyvių pasiūlytą mažiausią ribinę metinių pajamų sumą P1min, nurodytą Pasiūlymo Finansinio sprendinio dalyje, padalijant iš Dalyvio pasiūlyme nurodytos parametro reikšmės (P1), gautąsantykį padauginant iš parametro lyginamojo svorio (L1):

;

Balai kriterijui parametrui P2 apskaičiuojami Dalyvių pasiūlytą mažiausią valandinį Suteikiančiosios institucijos mokėjimą (įkainį) už naudojimąsi vienu baseino taku Minimalioms savo reikmėms P2min, padalijant iš Dalyvio pasiūlyme nurodytos parametro reikšmės (P2), gautąsantykį padauginant iš parametro lyginamojo svorio (L2):

;

Balai kriterijui P3 apskaičiuojami Dalyvių pasiūlytą mažiausią Suteikiančiosios institucijos mokėjimą (įkainį) už naudojimąsi vienu baseino taku Papildomoms reikmėms (P3min) padalijant iš Dalyvio pasiūlyme nurodytos parametro reikšmės (P3), gautąsantykį padauginant iš parametro lyginamojo svorio (L3):

.

Parametras P4 vertinamas ekspertiniu būdu ir konkretaus pasiūlymo parametro reikšmė (R4) nustatoma skiriant nuo 0 iki 10 balų pagal žemiau nurodytą įvertinimo aprašymą:

|  |  |
| --- | --- |
| **Balų skaičius** | **Vertinimo aprašymas** |
| 8–10 | Pasiūlyme pateiktas išsamus verslo plano aprašymas, nurodant veiklos vykdymo laikotarpį, pateikiant pagrindinių etapų detalizavimą. Veiklos vykdymo priemonės ir būdai logiškai pagrįsti, atitinka veiklos tikslus bei gali padėti pasiekti projekto tikslus. Prie kiekvienos siūlomos priemonės pateiktas preliminarus veiksmų planas, detalus priemonių įgyvendinimo grafikas. Pateiktas pagrįstas investicijų atlikimo laikotarpis ir detalizavimas. Pateikta detali ir pagrįsta investicijų sąnaudų bei investicijų grąžos struktūra, pateikti finansiškai (ekonomiškai) pagrįsti investavimo tikslai, investicijų dydis. Investicijų finansavimo struktūra ir jos pagrįstumas nekelia abejonių, logiškai pagrįsta. Atsižvelgta į Infrastruktūros veiklos cikliškumą. Aprašyme pateikti detalūs Paslaugų teikimo apibūdinimai; Infrastruktūros techninių įrenginių priemonių priežiūros paslaugų aprašymas; komunalinių paslaugų teikimas ir sistemų priežiūra; Infrastruktūros patalpų, teritorijos valymo ir atliekų tvarkymo paslaugos; ir kt. Investicijos, veiklos pajamos ir išlaidos yra pagrįstos rinkos kainomis, yra atsižvelgiama į galimus kainų pokyčius, mokesčių dydžius, papildomas sąnaudas. Pasiūlyti aiškūs Paslaugų kainodaros mechanizmai bei detali nuolaidų atskiroms socialinėms grupėms sistema. |
| 5-7 | Pasiūlyme pateiktas verslo plano aprašymas, tačiau jis yra nepakankamai nuoseklus ir išsamus, planui trūksta detalumo ir tai neleidžia įvertinti jo efektyvumo bei įgyvendinamumo realumo, ar kyla abejonių dėl jų įgyvendinamumo ir realumo. Pateikta investicijų sąnaudų bei investicijų grąžos struktūra, tačiau jai trūksta pagrįstumo. Kyla abejonių dėl Infrastruktūros veiklos cikliškumo nepakankamo įvertinimo. Veiklos vykdymo priemonės ir būdai logiškai pagrįsti, tačiau nėra galimybės įvertinti ar jie atitinka veiklos tikslus bei gali padėti pasiekti projekto tikslus. Pateikiami Paslaugų teikimo apibūdinimai, tačiau jie negarantuoja projekto tikslų arba kyla abejonių dėl jų užtikrinimo. Investicijos, veiklos pajamos ir išlaidos deklaratyvios ir nėra tinkamai pagrįstos rinkos kainomis, neatsižvelgiama į galimus kainų pokyčius, papildomas sąnaudas. Pasiūlyti kainodaros mechanizmai bei galima nuolaidų atskiroms socialinėms grupėms sistema, tačiau ji nėra aiški ir nėra detaliai apibrėžta. |
| 1-4 | Pasiūlyme informacija neišsami, pateikta fragmentiškai, padrikai. Investicijų sąnaudų struktūra, reinvesticijų poreikis, investicijų finansavimo struktūra, Veiklos vykdymo priemonės ir būdai yra nepagrįsti, neatsižvelgta į projekto tikslus. |

Balai kriterijui P4 apskaičiuojami suteiktų ekspertinių balų parametro reikšmę (P4) palyginant su geriausiai ekspertų įvertinta parametro reikšme (P5max), gautąsantykį padauginant iš parametro lyginamojo svorio (L4):

.

Dalyvis kartu su techniniu pasiūlymu privalo pateikti Projekto verslo planą, kurio tikslas yra Komisijai įvertinti dalyvio numatomą Projekto įgyvendinimo viziją ir Projekto įgyvendinimo veiklas bei siūlomus sprendinius, paslaugų teikimo ir infrastruktūros valdymo gaires ir esminius principus, Projekto finansavimo šaltinius ir struktūrą bei jų pagrįstumą, komercinės veiklos vykdymą ir pajamų, gaunamų iš šios veiklos, pagrįstumą ir realumą, užtikrinimo priemones, atsižvelgiant į aukščiau nurodytus parametro vertinimo aspektus.

Projekto verslo planas turi būti parengtas šiam konkrečiam Projektui ir sietis su Koncesijos sutarties įgyvendinimu bei aktualiais klausimais, vengiant perteklinės ir bendrinės informacijos. Verslo planas turi apimti šias esmines dalis ir informaciją (dalyvis verslo planą rengia pagal jam priimtiną ar jo nuomone tinkamą verslo plano struktūrą, apimančią žemiau nurodytą informaciją):

1. Turinys
2. Verslo plano santrauka ir informacija apie dalyvį, Koncesininką.

*Santraukos tikslas yra pateikti informaciją apie privatų subjektą (dalyvį, Koncesininką) apibendrinti esminius verslo plano aspektus ir pateikti nuorodas į kitas verslo plano dalis, vietas.*

1. Projekto įgyvendinimo prielaidos, aplinkos ir rinkos analizė.

*Turi būti pateikiama koncentruota Projekto įgyvendinimo prielaidų ir aplinkos bei rinkos analizė. Rinkos analizė turi apimti numatomą Paslaugų teikimą ir numatomą vykdyti komercinės veiklos vykdymą.*

1. Siūlomi Projekto įgyvendinimo sprendiniai ir projekto įgyvendinimo planas.

*Turi būti pateikiama informaciją apie:*

1. *numatomas Investicijas, charakteristikas bei atitikimo Specifikacijai pagrindimą;*
2. *numatomas teikti Paslaugas ir susijusias veiklas, paslaugų teikimo sąlygas ir procesus;*
3. *numatomą vykdyti komercinę ir pajamas teikiančią veiklą, jos vykdymo esmines sąlygas.*

*Pateikiamas Projekto vykdymo/ įgyvendinimo planas, apimantis informaciją, susijusią su Projekto vykdymu ir įgyvendinimo užtikrinimu, įskaitant, bet neapsiribojant:*

1. *numatomu (orientaciniu) Projekto įgyvendinimo veiklų grafiku;*
2. *Projekto įgyvendinančių subjektų identifikavimu ir atsakomybių paskirstymu;*
3. *prekių, paslaugų ir darbų įsigijimu/tiekimo Projekto įgyvendinimo ir Paslaugų teikimo tikslais aprašymu;*
4. *Paslaugų ir jų teikimo aprašymu, esminėmis Paslaugų teikimo sąlygomis;*
5. *Infrastruktūros valdymu, būklės priežiūros, palaikymo, atnaujinimo bei administravimo aprašymu;*
6. *žmogiškųjų išteklių poreikiais, jų patenkinimu ir šių išteklių valdymo principais ir priemonėmis;*
7. *numatomais Projekto įgyvendinimo, Paslaugų teikimo rezultatais, rodikliais ir jų monitoringu.*
8. Finansinis veiklos modelis ir jo pagrindimas.

*Turi būti pateikiama informacija apie verslo plano ir Koncesijos sutarties įgyvendinimo esminius finansinius aspektus ir Projekto įgyvendinimo finansines prielaidas, įskaitant, bet neapsiribojant:*

1. Projekto finansinis veiklos modelis;
2. Planuojamos Projekto veiklų, įskaitant komercines veiklas, pajamos ir jų pagrindimas, susietas su aplinkos ir rinkos analize;
3. Numatomos Projekto veiklų išlaidos ir jų pagrindimas.

Verslo plane gali būti pateikiama ir kita dalyvio manymu aktuali informacija. Verslo planas be priedų neturi sudaryti daugiau nei 50 lapų.

1. **Išsamių IR GALUTINIŲ pasiūlymų vertinimas**

Komisija įvertins Išsamius/Galutinius pasiūlymus pagal nurodytus vertinimo kriterijus. Ekonominio naudingumo mažėjimo tvarka bus sudarytas neatmestų Dalyvių sąrašas. Jei keleto Dalyvių Išsamaus/Galutinio pasiūlymo ekonominis naudingumas bus vienodas, sudarant Dalyvių sąrašą pirmesnis į jį bus įrašytas Dalyvis, kurio Išsamus/Galutinis pasiūlymas buvo pateiktas anksčiau. Apie vertinimo rezultatus, sudarytą Dalyvių sąrašą jų Išsamių pasiūlymų ekonominio naudingumo įvertinimą mažėjimo tvarka ir kviečiamą į derybas Dalyvį suinteresuotiems Dalyviams bus pranešta CVP IS, ne vėliau kaip per 5 darbo dienas nuo vertinimo atlikimo.

Dalyvis, pateikęs ekonomiškai naudingiausią Išsamų/Galutinį pasiūlymą, kartu su pranešimu apie vertinimo rezultatus gaus kvietimą dalyvauti derybose.

Apie Galutinių pasiūlymų vertinimo rezultatus, sudarytą Dalyvių sąrašą jų Galutinių pasiūlymų ekonominio naudingumo mažėjimo tvarka suinteresuotiems Dalyviams bus pranešta Galutiniuose pasiūlymuose nurodytais el. pašto adresais, ne vėliau kaip per 5 (penkias) darbo dienas nuo vertinimo atlikimo.

Nepakviesto į derybas Dalyvio arba Dalyvio, kurio Galutinis pasiūlymas sąraše įvertintas antru, pageidavimu, Komisija jam pateiks laimėjusio Išsamaus arba Galutinio pasiūlymo (-ų) charakteristikas ir santykinius pranašumus, dėl kurių šis Išsamus arba Galutinis pasiūlymas buvo pripažintas geriausiu, taip pat šį Išsamų arba Galutinį pasiūlymą pateikusio Dalyvio (-ių) pavadinimą, išskyrus Dalyvio (-ių) nurodytą konfidencialią informaciją.

1. Sąlygų priedas

**IŠSAMAUS IR GALUTINIO PASIŪLYMO PATEIKIMAS**

Išsamūs / Galutiniai pasiūlymai turi būti pateikti lietuvių kalba. Jei dokumentai pateikiami užsienio kalba, jie turi būti išversti į lietuvių kalbą. Vertimo tikrumas turi būti patvirtinamas vertėjo arba ūkio subjekto įgalioto asmens.

Pateikiamą Išsamų / Galutinį pasiūlymą bei kitus dokumentus turi pasirašyti Dalyvio įgaliotas asmuo – kartu turi būti pridedami ir asmens teisę pasirašyti Dalyvio vardu patvirtinantys dokumentai, jeigu Išsamų / Galutinį pasiūlymą pasirašo kitas asmuo, nei tas, kuris pasirašė paraišką. Dokumentai, išduoti kitų institucijų arba asmenų, turi būti pasirašyti jas išdavusio asmens arba atitinkamos institucijos atstovo.

Išsamus / Galutinis pasiūlymas kartu su pridedamais dokumentais teikiami CVP IS.

Išsamus / Galutinis pasiūlymas turi būti pasirašytas, dokumentų kopijos turi būti patvirtintos Dalyvio vadovo ar kito įgalioto asmens parašu ir, jei yra, antspaudu, nurodant datą, vardą, pavardę, ir pareigas, arba įgalioto Suteikiančiosios institucijos, Dalyvio kilmės šalies teisės aktais nustatyta tvarka.

Išsamaus pasiūlymo galiojimo užtikrinimo originalą bei jo pratęsimą šiose Sąlygose nurodytais atvejais arba dokumentą, patvirtinantį užstato sumokėjimą, Komisijai reikia pateikti Liepų g. 11, Klaipėda iki Išsamaus pasiūlymo pateikimo termino pabaigos (pasiūlymo galiojimo užtikrinimo pratęsimo - iki derybų pradžios), užklijuotame voke, nurodant Projekto pavadinimą, Dalyvio pavadinimą ir tai, kad voke yra Išsamaus pasiūlymo galiojimo užtikrinimas arba jo pratęsimas.

Prieš pateikdamas Išsamaus pasiūlymo galiojimo užtikrinimą arba jo pratęsimą, Dalyvis gali kreiptis į Komisiją dėl jo tinkamumo patvirtinimo. Atsakymas bus pateiktas CVP IS, ne vėliau kaip per 3 darbo dienas nuo tokio kreipimosi gavimo.

1. Sąlygų priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Dalyvio pavadinimas, juridinio asmens kodas, buveinės adresas)

Klaipėdos miesto savivaldybės administracijai

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | | **IŠSAMUS / GALUTINIS**  **PASIŪLYMAS** | |  | | | |
|  | | (Data) (numeris) | | | |  | | |
|  | (Vieta)  Projektas - Klaipėdos daugiafunkcio sveikatingumo centras | | | | | |  | |
| (Projekto pavadinimas) | | | | | | | | |
| **Dalyvio pavadinimas[[22]](#footnote-22)** | | | | |  | | | |
| **Juridinio asmens kodas** | | | | |  | | | |
| **PVM mokėtojo kodas** | | | | |  | | | |
| **Registruotos buveinės adresas** | | | | |  | | | |
| **Adresas korespondencijai** | | | | |  | | | |

Pateikdami šį Išsamų/Galutinį pasiūlymą patvirtiname, kad išsamiai išnagrinėjome Sąlygas, paskelbtas CVP IS ir kitus pateiktus dokumentus ir įsitikinome dėl mums tokiam Išsamiam/Galutiniam pasiūlymui pateikti reikalingos informacijos tikslumo ir išsamumo. Patvirtiname, kad įvertinome mūsų turimus ir prieinamus finansinius resursus, Projekto rentabilumą ir sudarėme pagrįstą Finansinį veiklos modelį.

Pateikiame tokius pasiūlymus dėl Projekto įgyvendinimo:

**Finansiniams sprendiniams pagrįsti pateikiame dalyvavimo įgyvendinant Projektą tikslus pagrindžiantį Finansinį veiklos modelį, atitinkantį Sąlygų 16 priede nustatytus reikalavimus. Finansiniame veiklos modelyje nurodome ir pagrindžiame Koncesijos sutarties įgyvendinimui reikalingas lėšas, finansavimo šaltinius ir sąlygas. Patvirtiname, kad Pasiūlymo įgyvendinti Projektą finansiniai sprendiniai atitinka Sąlygose įvardytus Infrastruktūros naudotojų poreikius, yra racionalūs, efektyvūs, užtikrinantys Finansiniame veiklos modelyje nurodytą Investicijų grąžos normą. Pagrindiniai duomenys apie Pasiūlymo finansinius sprendinius nurodyti lentelėje žemiau:**

| **Pasiūlymai** | **Mato vnt.** | **Pasiūlymas** |
| --- | --- | --- |
| * + - 1. **Siūloma ribinė metinių pajamų suma RMPS[[23]](#footnote-23)** | tūkst. EUR  (be PVM) | *(Nurodykite RMPS pagal Finansinį veiklos modelį).* |
| * + - 1. **Kaina (Siūlomas valandinis Suteikiančiosios institucijos mokėjimas (įkainis) už naudojimąsi vienu baseino taku Minimalioms savo reikmėms)[[24]](#footnote-24)** | EUR (su PVM) | *(Nurodykite siūlomą valandinį įkainį už naudojimąsi vienu baseino taku Minimalioms savo reikmėms pagal Finansinį veiklos modelį.)* |
| * + - 1. **Kaina (Siūlomas valandinis Suteikiančiosios institucijos mokėjimas (įkainis) už naudojimąsi vienu baseino taku Papildomoms reikmėms)** | EUR (su PVM) | *(Nurodykite siūlomą valandinį įkainį už naudojimąsi vienu baseino taku Papildomoms reikmėms pagal Finansinį veiklos modelį.)* |

**Pasiūlymas įgyvendinti Projektą visiškai atitinka Specifikacijos reikalavimus, yra racionalus, efektyvus ir pagrįstas. Projekto tikslui pasiekti Pagrindiniai duomenys apie Pasiūlymą nurodyti lentelėje žemiau:**

| **Kriterijus** | **Pasiūlymas** |
| --- | --- |
| **Verslo plano pagrįstumas** | *Nurodykite pagrindines charakteristikas siūlomo verslo plano.* |

Kaip Išsamaus/Galutinio pasiūlymo sudėtinę dalį pridedame Finansinį veiklos modelį, parengtą pagal Sąlygų 16 priede nurodytus reikalavimus, kuriame finansiškai (ekonomiškai) pagrindžiame mūsų investavimo tikslus, pateikiame investicijų grąžos įvertinimą ir kitus efektyvumo rodiklius. Taip pat jame nurodome ir pagrindžiame Koncesijos sutarties įgyvendinimui reikalingas lėšas, finansavimo šaltinius ir sąlygas.

Koncesijos sutarties vykdymui pasitelksime šiuos subtiekėjus:

| **Subtiekėjo pavadinimas** | **Kokiai Koncesijos sutarties daliai įgyvendinti jis pasitelkimas** | **Duomenys, patvirtinantys subtiekėjo pajėgumus įgyvendinti jam pavestą Koncesijos sutarties dalį** |
| --- | --- | --- |
|  |  |  |
|  |  |  |
|  |  |  |

Nurodome, kad šiose Išsamaus/ Galutinio pasiūlymo dalyse pateikta informacija yra konfidenciali[[25]](#footnote-25):

|  |  |
| --- | --- |
| 1.  2.  3. |  |

Siūlymus dėl Koncesijos sutarties projekto, tiek naujai teikiamus, tiek pateiktus dar iki šio Išsamaus[[26]](#footnote-26) pasiūlymo pateikimo, ir jų paaiškinimus pateikiame Koncesijos sutarties projekto tekste su pažymėtais pakeitimais, kurį pridedame prie Išsamaus pasiūlymo.

Pateikdami šį Išsamų/Galutinį pasiūlymą, patvirtiname, kad mūsų siūlomi darbai, paslaugos ir kita ūkinė komercinė veikla visiškai atitinka Konkurso dokumentuose ir Lietuvos Respublikoje galiojančiuose teisės aktuose nustatytus reikalavimus, o kartu su Išsamiu/Galutiniu pasiūlymu pateikiamos skaitmeninės dokumentų kopijos ir duomenys yra tikri.

|  |  |
| --- | --- |
| Išsamaus pasiūlymo galiojimo užtikrinimui pateikiame |  |
|  | *(nurodyti užtikrinimo būdą, dydį, dokumentus ir garantą ar laiduotoją)* |

|  |  |
| --- | --- |
| Pasiūlymas galioja iki |  |

| **Eil. Nr.** | **Pridedamų dokumentų pavadinimai** | **Dokumento puslapių skaičius** |
| --- | --- | --- |
|  | Finansinis veiklos modelis (ir jį pagrindžiantys dokumentai) |  |
|  | Koncesijos sutarties projektas su pasiūlymais, patikslinimais ir jų paaiškinimais (pateikiami Koncesijos sutarties tekste, juos aiškiai pažymint arba naudojant „sekti keitimus“ ar jai analogišką funkciją teksto redaktoriuje) |  |
|  | Susijusių bendrovių sąrašas |  |
|  | Verslo planas |  |
|  | Išsamaus pasiūlymo galiojimo užtikrinimas |  |
|  | [*Nurodyti kitus dokumentus*] |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Dalyvio arba jo įgalioto asmens pareigos) |  | (Parašas) |  | (Vardas ir pavardė) |  |

1. Sąlygų priedas

Klaipėdos miesto savivaldybės administracijai

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | **PASIŪLYMO GALIOJIMO UŽTIKRINIMAS (Garantija)** | | | | |  | |
|  | | | |  |  | | | |
|  | | | (Data) (numeris) | | |  | | |
|  | (Vieta) | | | | | | |  |

Klientas, [*įrašyti Dalyvio pavadinimą; įmonės kodą, adresą; ūkio subjektų grupės atveju išvardinti pilnus narių pavadinimus, pažymint atsakingąjį narį, arba pažymėti, kad Dalyvis pateikia pasiūlymą jungtinės veiklos, kuri teikia pasiūlymą, vardu, nurodant jungtinės veiklos sutarties datą ir numerį*], pateikė Išsamų ar Galutinį pasiūlymą dalyvauti [*Konkurso pavadinimas*] Konkurse.

[*Garanto pavadinimas, įmonės kodas*][, atstovaujamas [*filialo pavadinimas*] filialo,] [*adresas*], (toliau – Garantas), šioje garantijoje nustatytomis sąlygomis neatšaukiamai įsipareigoja sumokėti [*Suteikiančiosios institucijos pavadinimas*] (toliau – Garantijos gavėjas) ne daugiau kaip [*suma skaičiais*], ([*suma žodžiais, valiutos pavadinimas*]), gavęs pirmą raštišką Garantijos gavėjo reikalavimą mokėti (originalą), kuriame nurodytas garantijos Nr. [*nurodyti garantijos numerį*]. Garantijos gavėjas neprivalo pagrįsti savo reikalavimo, tačiau savo rašte turi nurodyti, kad reikalaujama suma priklauso jam pagal vieną ar kelias žemiau nustatytas sąlygas:

1. Klientas atšaukia arba pakeičia savo Išsamų arba Galutinį pasiūlymą jo galiojimo laikotarpiu, pasibaigus Išsamaus arba Galutinio pasiūlymų pateikimo terminui.

2. Laimėjęs Konkursą, Klientas:

* 1. nepasirašo Koncesijos sutarties per Garantijos gavėjo nustatytą terminą;
  2. nepateikia Koncesijos sutarties įvykdymo užtikrinimo ar neįvykdo kitų Išankstinių sutarties įsigaliojimo sąlygų per Garantijos gavėjo ar sutarties nustatytą terminą.

Šis įsipareigojimas privalomas Garantui ir jo teisių perėmėjams ir patvirtintas Garanto antspaudu [*garantijos išdavimo data*].

Garantas įsipareigoja tik Garantijos gavėjui, todėl ši garantija yra neperleistina ir neįkeistina.

Ši garantija galioja iki [*garantijos galiojimo data, ne trumpiau kaip Pasiūlymo galiojimo data*].

Visi Garanto įsipareigojimai Garantijos gavėjui pagal šią garantiją baigiasi, jei:

1. Iki paskutinės garantijos galiojimo dienos imtinai Garantas aukščiau nurodytu adresu nebus gavęs Garantijos gavėjo raštiško reikalavimo mokėti (originalo);

2. Garantui yra grąžinamas garantijos originalas su Garantijos gavėjo prierašu, kai:

2.1. Garantijos gavėjas atsisako savo teisių pagal šią garantiją; arba

2.2. Klientas įvykdė šioje garantijoje nurodytus įsipareigojimus.

Bet kokie Garantijos gavėjo reikalavimai mokėti nebus vykdomi, jeigu jie bus gauti aukščiau nurodytu Garanto adresu pasibaigus garantijos galiojimo laikotarpiui.

*Šiai garantijai taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.*

A.V.\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_ \_\_\_\_\_\_\_\_\_\_\_\_

*(įgalioto asmens pareigos) (parašas) (vardo raidė, pavardė)*

Klaipėdos miesto savivaldybės administracijai

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | **PASIŪLYMO GALIOJIMO UŽTIKRINIMAS (Laidavimas)** | | | | |  | |
|  | | | |  |  | | | |
|  | | | (Data) (numeris) | | |  | | |
|  | (Vieta) | | | | | | |  |

Šis laidavimo raštas galioja tik su Draudimo sutartimi Nr. [*įrašyti draudimo sutarties numerį*].

Šiuo laidavimo raštu Klientas [*įrašyti Dalyvio pavadinimą, įmonės kodą, adresą; ūkio subjektų grupės atveju išvardinti pilnus narių pavadinimus, pažymint atsakingąjį narį, arba pažymėkite, kad Dalyvis pateikia pasiūlymą jungtinės veiklos, kuri teikia pasiūlymą, vardu, nurodant jungtinės veiklos sutarties datą ir numerį*] ir Laiduotojas [*įrašyti laiduotojo pavadinimą, juridinį statusą ir adresą*], (toliau – Laiduotojas), neatšaukiamai įsipareigoja sumokėti [*Suteikiančiosios institucijos pavadinimas*] (toliau – Suteikiančioji institucija) [*įrašyti laidavimo sumą skaičiais*] ([*įrašyti sumą žodžiais*]) pagal šią laidavimo sutartį.

KADANGI Klientas pateikė raštišką Išsamų Galutinį pasiūlymą (toliau – Pasiūlymas) Suteikiančiajai institucijai, dalyvaudamas Konkurse [*įrašyti Konkurso pavadinimą ir numerį*],

TODĖL ŠIAM LAIDAVIMUI NUSTATOMOS TOKIOS SĄLYGOS:

Jei Klientas atsiima arba pakeičia Išsamų arba Galutinį pasiūlymą jo galiojimo laikotarpiu, pasibaigus Išsamaus arba Galutinio pasiūlymų pateikimo terminui; arba

Jei Suteikiančioji institucija praneša apie Kliento Galutinio pasiūlymo pripažinimą laimėjusiu šio Galutinio pasiūlymo galiojimo laikotarpiu ir Klientas atsisako pasirašyti Koncesijos sutartį ar jos nepasirašo Suteikiančiosios institucijos nurodytu terminu; ir (arba)

Jei Klientas nepateikia Koncesijos sutarties įvykdymo užtikrinimo ar neįvykdo kitų Išankstinių sutarties įsigaliojimo sąlygų per Suteikiančiosios institucijos nustatytą terminą

Laiduotojas įsipareigoja nedelsiant sumokėti Suteikiančiajai institucijai aukščiau nurodytą sumą, gavęs Suteikiančiosios institucijos pirmą raštišką pareikalavimą. Suteikiančioji institucija neprivalo pagrįsti savo reikalavimo, tačiau privalo nurodyti, kad reikalavimas kyla iš bet kurio iš aukščiau nurodytų įvykių, nurodydamas, kuris įvykis (įvykiai) įvyko.

Laiduotojo įsipareigojimai galioja įskaitytinai iki [*galiojimo terminas, ne trumpiau nei Pasiūlymo galiojimo terminas*].

Suteikiančioji institucija reikalavimą sumokėti turi pateikti Laiduotojui ne vėliau kaip per tris mėnesius nuo Laiduotojo įsipareigojimų termino pabaigos.

Laiduotojas:

A.V. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_ \_\_\_\_\_\_\_\_\_\_\_\_

*(įgalioto asmens pareigos) (parašas) (vardo raidė, pavardė)*

Klaipėdos miesto savivaldybės administracijai

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | **PRIEVOLIŲ ĮVYKDYMO UŽTIKRINIMAS (Garantija)** | | | | |  | |
|  | | | |  |  | | | |
|  | | | (Data) (numeris) | | |  | | |
|  | (Vieta) | | | | | | |  |

Kliento [*įrašyti Koncesininko pavadinimą, įmonės kodą, adresą*] įsipareigojimai pagal su [*Suteikiančiosios institucijos pavadinimas*] (toliau – Garantijos gavėjas) pasirašytą Koncesijos sutartį Nr. [*numeris*] (toliau – Sutartis) dėl [*Konkurso objektas*] turi būti užtikrinti Sutarties įvykdymo garantija.

[*Garanto pavadinimas, įmonės kodas*] [, atstovaujamas [*filialo pavadinimas*] filialo,] [*adresas*] (toliau – Garantas), šioje garantijoje nustatytomis sąlygomis neatšaukiamai įsipareigoja sumokėti Garantijos gavėjui ne daugiau kaip [*suma skaičiais*], ([*suma žodžiais, valiutos pavadinimas*]), gavęs pirmą raštišką Garantijos gavėjo reikalavimą mokėti (originalą), kuriame nurodytas garantijos Nr. [*nurodyti garantijos numerį*] patvirtinantį, kad Klientas neįvykdė ar netinkamai įvykdė prievoles pagal Sutartį, nurodant kokios prievolės nebuvo įvykdytos ar įvykdytos netinkamai.

Šis įsipareigojimas privalomas Garantui ir jo teisių perėmėjams ir patvirtintas Garanto antspaudu [*garantijos išdavimo data*].

Garantas įsipareigoja tik Garantijos gavėjui, todėl ši garantija yra neperleistina ir neįkeistina.

Ši garantija galioja iki [*garantijos galiojimo data*].

Visi Garanto įsipareigojimai Garantijos gavėjui pagal šią garantiją baigiasi, jei:

1. Iki paskutinės garantijos galiojimo dienos imtinai Garantas aukščiau nurodytu adresu nebus gavęs Garantijos gavėjo raštiško reikalavimo mokėti (originalo)i;

2. Garantui yra grąžinamas garantijos originalas su Garantijos gavėjo prierašu, kad:

2.1. Garantijos gavėjas atsisako savo teisių pagal šią garantiją; arba

2.2 Klientas įvykdė šioje garantijoje nurodytus įsipareigojimus;

Bet kokie Garantijos gavėjo reikalavimai mokėti nebus vykdomi, jeigu jie bus gauti aukščiau nurodytu Garanto adresu pasibaigus garantijos galiojimo laikotarpiui.

*Šiai garantijai taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.*

A.V. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_ \_\_\_\_\_\_\_\_\_\_\_\_

*(įgalioto asmens pareigos) ( parašas) (vardo raidė, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_ \_\_\_\_\_\_\_\_\_\_\_\_

*(įgalioto asmens pareigos) ( parašas) (vardo raidė, pavardė)*

Klaipėdos miesto savivaldybės administracijai

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | **PRIEVOLIŲ ĮVYKDYMO UŽTIKRINIMAS (Laidavimas)** | | | | |  | |
|  | | | |  |  | | | |
|  | | | (Data) (numeris) | | |  | | |
|  | (Vieta) | | | | | | |  |

Šis laidavimo raštas galioja tik su Draudimo sutartimi Nr. [*įrašyti draudimo sutarties numerį*].

Kliento [*įrašyti Koncesininko pavadinimą, įmonės kodą, adresą*] prievolių dėl [*nurodyti užtikrinamas prievoles*] įvykdymas pagal su [*Suteikiančios institucijos pavadinimas*] (toliau – Suteikiančioji institucija) pasirašytą Koncesijos sutartį Nr. [*numeris*] (toliau – Sutartis) dėl [*pirkimo objektas*] turi būti užtikrintas prievolių įvykdymo laidavimu.

Šiuo laidavimo raštu Klientas ir Laiduotojas [*įrašyti laiduotojo pavadinimą, juridinį statusą ir adresą*], (toliau – Laiduotojas), neatšaukiamai įsipareigoja Suteikiančiajai institucijai [*įrašyti laidavimo sumą skaičiais*] ([*įrašyti sumą žodžiais, nurodyti valiutą*]) suma ir ją tinkamai išmokėti pagal šią laidavimo sutartį.

KADANGI Suteikiančioji institucija su Klientu pasirašė Sutartį,

TODĖL ŠIAM LAIDAVIMUI NUSTATOMOS TOKIOS SĄLYGOS:

Jei Klientas nevykdo ar netinkamai vykdo Sutartyje numatytas prievoles,

Laiduotojas įsipareigoja nedelsiant sumokėti Suteikiančiajai institucijai aukščiau nurodytą sumą, gavęs Suteikiančiosios institucijos pirmą raštišką pareikalavimą. Suteikiančioji institucija neprivalo pagrįsti savo reikalavimo, tačiau privalo nurodyti, kurios prievolės buvo nevykdomos ar netinkamai vykdomos.

Laiduotojo įsipareigojimai galioja įskaitytinai iki [*galiojimo terminas*]. Šio laidavimo rašto galiojimas Kliento prašymu gali būti pratęstas.

Suteikiančioji institucija reikalavimą sumokėti turi pateikti Laiduotojui ne vėliau kaip per tris mėnesius nuo Laiduotojo įsipareigojimų termino pabaigos.

Laiduotojas:

A.V. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_ \_\_\_\_\_\_\_\_\_\_\_\_

*(įgalioto asmens pareigos) (parašas) (vardo raidė, pavardė)*

1. Sąlygų priedas

**KONCESIJOS SUTARTIES PROJEKTAS**

[*Pateikiama atskiru dokumentu*]

1. Sąlygų priedas

**GINČŲ NAGRINĖJIMO TVARKA**

**Jeigu ūkio subjektas mano, kad Suteikiančiosios institucijos veiksmai ar sprendimai pažeidžia ar pažeis jo teisėtus interesus**

Tokiu atveju ūkio subjektas gali pateikti Suteikiančiajai institucijai pretenziją dėl, ūkio subjekto nuomone, jo teisėtus interesus pažeidžiančių Suteikiančiosios institucijos veiksmų ar priimtų sprendimų.

Pretenziją galima pateikti Suteikiančiajai institucijai CVP IS, per:

1. 15 dienų nuo Suteikiančiosios institucijos pranešimo raštu apie jo priimtą sprendimą išsiuntimo ūkio subjektams dienos; arba
2. 10 dienų nuo paskelbimo apie Suteikiančiosios institucijos priimtą sprendimą dienos, tais atvejais, kai Koncesijų įstatymas nereikalauja raštu informuoti ūkio subjektus apie Suteikiančiosios institucijos priimtus sprendimus.

Pretenziją Suteikiančioji institucija nagrinės tik tokiu atveju, jeigu ji bus gauta nepraleidžiant aukščiau nurodytų terminų ir iki pranešimo apie sprendimą sudaryti Koncesijos sutartį paskelbimo CVP IS dienos. Pretenzijos nagrinėjimo laikotarpiu Konkurso procedūros yra stabdomos. Išnagrinėti pretenziją ir priimti motyvuotą sprendimą Suteikiančioji institucija privalo ne vėliau kaip per 5 darbo dienas nuo jos gavimo dienos, o apie priimtą sprendimą ne vėliau kaip kitą darbo dieną CVP IS pranešti ūkio subjektui ir kitiems suinteresuotiems Dalyviams. Tokiu atveju Suteikiančioji institucija taip pat informuos apie anksčiau praneštų Konkurso procedūros terminų pasikeitimą.

**Jeigu Suteikiančioji institucija netenkina pretenzijos**

Ūkio subjektas, manantis, kad Suteikiančioji institucija suteikdama koncesiją pažeidė jo teisėtus interesus, turi teisę per 1 mėnesio nuo pranešimo apie sprendimą sudaryti Koncesijos sutartį paskelbimo CVP IS dienos ieškinio senaties terminą kreiptis į teismą dėl pažeistų teisių gynimo pagal Lietuvos Respublikos įstatymus.

1. Sąlygų priedas

Klaipėdos miesto savivaldybės administracijai

**KONFIDENCIALUMO ĮSIPAREIGOJIMAS**

Siekdamas dalyvauti Klaipėdos miesto savivaldybės administracijos (toliau – **Suteikiančioji institucija**) vykdomame Konkurse dėl projekto „Klaipėdos daugiafunkcio sveikatingumo centras“ (toliau – **Projektas**) įgyvendinimo bei gauti su vykdomu Projektu bei Konkurso procedūromis susijusią konfidencialią informaciją \_\_\_\_\_\_\_\_\_\_\_\_\_\_\_\_\_\_\_\_\_ (toliau – **Dalyvis**) prisiima žemiau nurodytus konfidencialumo įsipareigojimus:

* 1. Dalyvis įsipareigoja laikyti Konkurso metu iš Suteikiančiosios institucijos arba Komisijos gautą bet kokią informaciją slaptai, saugoti tokią informaciją kaip savo komercines paslaptis, tačiau bet kokiu atveju taikant ne mažesnę konfidencialumo apsaugą nei taikytų vidutiniškai apdairus verslininkas, bei neatskleisti konfidencialios informacijos tretiesiems asmenims, išskyrus atvejus, jeigu tokia konfidenciali informacija:
  2. yra visuotinai žinoma arba viešai prieinama;
  3. yra gauta iš trečiųjų asmenų, neprisiimant konfidencialumo įsipareigojimų informaciją atskleidusiam asmeniui;
  4. turi būti atskleista tretiesiems asmenims Dalyviui siekiant dalyvauti Konkurse arba vykdant Koncesijos sutartį dėl Projekto įgyvendinimo, jeigu informaciją gaunantys tretieji asmenys prisiima konfidencialumo įsipareigojimus, kurie savo apimtimi yra ne mažiau griežti, nei konfidencialumo įsipareigojimai numatyti šiame Konfidencialumo įsipareigojime (jeigu tretieji asmenys atskleidžia Suteikiančiosios institucijos arba Komisijos konfidencialią informaciją, už trečiųjų asmenų veiksmus atsako Dalyvis, kaip už savo);
  5. buvo savarankiškai sukurta Dalyvio, nesinaudojant Suteikiančiosios institucijos arba Komisijos konfidencialia informacija, arba buvo anksčiau žinoma Dalyvio;
  6. pagal galiojančius teisės aktus turi būti atskleista valstybės institucijoms, jeigu Dalyvis atskleidė valstybės institucijoms mažiausią įmanomą konfidencialios informacijos kiekį, ėmėsi visų teisės aktuose numatytų priemonių, kad informaciją gavusi valstybės institucija laikytų gautą informaciją konfidencialiai ir apie tokį informacijos atskleidimą nedelsiant informavimo Suteikiančiąją instituciją arba Komisiją.
  7. Šiame įsipareigojime numatyti konfidencialumo įsipareigojimai galioja tiek Konkurso procedūrų vykdymo metu, tiek šioms procedūroms pasibaigus.
  8. Šis įsipareigojimas sukuria teisiškai įpareigojančias prievoles Dalyviui. Jų atžvilgiu taikoma Lietuvos Respublikos teisė. Su šio įsipareigojimo vykdymu susiję ginčai sprendžiami Lietuvos Respublikos teismuose pagal Suteikiančiosios institucijos registruotos buveinės vietą.

[*Vardas, pavardė, pareigos*][*Dalyvio pavadinimas*][*Data*]

1. Sąlygų priedas

**REIKALAVIMAI FINANSINIAM VEIKLOS MODELIUI**

* 1. Dalyvis kartu su Išsamiu pasiūlymu turi pateikti Finansinį veiklos modelį, kuris atitiktų šiuos reikalavimus:
     1. Finansinis veiklos modelis turi būti parengtas visam Koncesijos sutarties laikotarpiui.
     2. Finansinis veiklos modelis pirmiems trejiems metams turi būti parengtas mėnesiais, o vėlesniam Koncesijos sutarties laikotarpiui – metais.
     3. Finansinio veiklos modelio sudarymui naudojamos prielaidos privalo būti pateiktos atskirai, detaliai aprašytos ir pagrįstos gerąja verslo praktika, finansų rinkų duomenimis, komerciniais pasiūlymais, rinkos kainų analize ir pan. Dalyvis yra išimtinai pats atsakingas dėl Finansinio veiklos modelio sudarymui naudojamų prielaidų galimo klaidingumo ir prisiima visą su tuo susijusią riziką.
     4. Finansiniame veiklos modelyje turi būti pateikti Dalyvio pasiūlymai ir aiškūs aprašymai dėl visų Dalyvio numatomų Investicijų ir įsipareigojimo teikti Paslaugas per visą Koncesijos sutarties laikotarpį.
     5. Finansiniame veiklos modelyje įvertintos visos Projektui įgyvendinti būtinos išlaidos, įskaitant bet neapsiribojant mokėtinus mokesčius ir Projekto įgyvendinimo rizikų, už kurias atsakingas Koncesininkas, valdymo sąnaudas. Finansiniame veiklos modelyje neišskyrus sąnaudų Projekto įgyvendinimo rizikoms valdyti, turi būti pateikti paaiškinimai, į kuriuos Finansiniame veiklos modelyje pateiktus pinigų srautus rizikų eliminavimo sąnaudos yra įskaičiuotos.
     6. Finansinis veiklos modelis privalo būti parengtas pagal Sąlygose nustatytus reikalavimus ir Komisijos išaiškinimus, neatsižvelgiant į tuos Dalyvio teiktus siūlymus Derybų metu, kurie nebuvo perkelti į Koncesijos sutarties projektą ar kitus procedūrinius dokumentus.
     7. Suteikiančioji institucija Pasiūlymo vertinimo metu gali reikalauti papildomų įrodymų dėl pateiktų duomenų ir prielaidų tikslumo ir patikimumo, taip pat prašyti papildomai paaiškinti kitus Finansinio veiklos modelio aspektus, ištaisyti klaidas (kiek tai neprieštarauja imperatyvioms teisės aktų normoms).
     8. Finansiniame veiklos modelyje pateikti siūlomos Investicijų finansavimo struktūros loginį pagrindimą, pateikti preliminarius akcininkų/finansuotojų sprendimus suteikti nuosavą kapitalą bei finansinių institucijų preliminarius sprendimus suteikti skolintą kapitalą ir jų sąlygas.
     9. Pasiūlyme nurodyti finansiniai sprendiniai privalo būti pagal šiame dokumente išdėstytus reikalavimus sudaryto finansinio veiklos modelio rezultatai.
  2. Finansinis veiklos modelis privalo būti sudarytas laikantis toliau šiame dokumente pateiktų reikalavimų.

|  |  |
| --- | --- |
| * 1. **Dalyvio struktūra ir santykis su Suteikiančiąja institucija** | |
| * + 1. **Dalyvio struktūra** | Aprašyti (iki 1.000 žodžių) Dalyvio teisinę struktūrą ir esamus ar numatomus sutartinius santykius tarp Dalyvio narių (jeigu dalyvauti Konkurse kandidatuoja ūkio subjektų grupė). |
| * + 1. **Santykis su Suteikiančiąja institucija** | Aprašyti (iki 1.000 žodžių) Dalyvio ir Koncesininko valdymo struktūrą, įskaitant pagrindinius asmenis valdymo struktūroje, ir jų numatomus vaidmenis įgyvendinant Koncesijos sutartį. |

|  |  |
| --- | --- |
| * 1. **Koncesininko sutartiniai santykiai** | |
| * + 1. **Dalyviai, Koncesininkas ir subtiekėjai** | Pateikti esmines sutarčių, kurias Koncesininkas ketina sudaryti su Dalyviais ir visais pagrindiniais subtiekėjais, įskaitant Dalyvius ir subtiekėjus, kurie bus pasitelkti Paslaugų teikimui, nuostatas, kurios suteiktų Suteikiančiajai institucijai informaciją, pakankamą įsitikinti Pasiūlymo įgyvendinamumu. Pateikti išsamią informaciją apie Dalyvių ir subteikėjų prievolių įvykdymo užtikrinimus, kuriais galės pasinaudoti Koncesininkas. |

| * 1. **Finansinio sprendinio pagrindas** | |
| --- | --- |
| * + 1. **Finansinio veiklos modelio sudarymo prielaidos** | Dalyvis, rengdamas Finansinį veiklos modelį (toliau – **FVM**), privalo pateikti prielaidų rinkinį (pagrindinės prielaidų grupės išvardintos lentelės 2.5.3 punkte), kuriame būtų aprašytos visos FVM prielaidos, kurių detalumo turėtų pakakti norint parengti logiškai pagrįstą ir įgyvendinamą Finansinį veiklos modelį.  Aprašant prielaidas privalo būti aiškiai nurodyta ar sumos pateikiamos su pridėtinės vertės mokesčiu (PVM), ar be. Siūloma PVM taikyti tik FVM išvesties rezultatams.  FVM prielaidų rinkinys turi pagrįsti ir paaiškinti Dalyvio nurodytas numatomas patirti sąnaudas (eksploatacijos ir priežiūros paslaugų teikimo, veiklos vykdymo, finansavimo ir kt.) ir jų apskaičiavimo principus. Dalyvis darydamas prielaidas turi remtis kituose projektuose sukaupta patirtimi.  Kartu su FVM privalo būti pateikiami atitinkamas išlaidas pagrindžiantys dokumentai (pvz., preliminarios sąmatos, apklausos, komerciniai pasiūlymai) arba turi būti paaiškinta, kokiu pagrindu susidaro ir iš kokių sudedamųjų dalių susideda nurodytos išlaidos.  FVM gali būti nurodytos tiktai su Projekto įgyvendinimu susijusios išlaidos, kurios bus patirtos po Sutarties įsigaliojimo. Iki Sutarties įsigaliojimo Dalyvio patirtos išlaidos nekompensuojamos. |
| * + 1. **Pagrindinės datos** | Bazinė data yra 2017 m. gruodžio 1 d. (toliau – Bazinė data)  Daryti prielaidą, kad sutarties pasirašymo data yra 2017 m. gruodžio 1 d. (toliau – Prognozuojama sutarties pasirašymo data) |
| * + 1. **Valiuta** | Pateikti kainas eurais atsižvelgiant į Bazinę datą. |
| * + 1. **Indeksavimas** | Skaičiavimo ir Pasiūlymo pateikimo tikslams, daryti prielaidas, kad Suteikiančiosios institucijos mokėjimai Koncesininkui, Koncesininko sąnaudos, Koncesininko perkamų paslaugų įkainiai ir Paslaugų įkainiai indeksuojami metiniu SVKI indekso pokyčiu lygiu 2,00%[[27]](#footnote-27). Šie dydžiai pradedami indeksuoti praėjus vieneriems metams po Koncesijos sutarties pasirašymo. Nuo to momento indeksavimas atliekamas kas metus pradedant nuo sausio 1 d. ir baigiant gruodžio 31 d..  Skaičiavimo ir Pasiūlymo pateikimo tikslams, daryti prielaidas, jog faktiniai energijos resurso tiekimo tarifai yra šie (baziniai tarifai, 2017 m. sausio 1 d. kainomis):   * Šilumos energija – 4,48 ct/ kWh be PVM; * Elektros energija – 11,40 ct/ kWh be PVM; * Geriamojo vandens tiekimas ir nuotekų tvarkymas – 1,28 Eur/m3 be PVM.   Finansinio modelio apimtyje daryti prielaidas, kad energijos resurso tiekimo tarifai indeksuojami energijos tarifų kitimo indekso pokyčiu lygiu 3,00% ir indeksavimas atliekamas kas metus pradedant nuo sausio 1 d. ir baigiant gruodžio 31 d. bei pirmas koregavimas atliekamas nuo Bazinės datos iki Paslaugų teikimo pradžios datos.  Suteikiančioji institucija pasilieka teisę Derybų metu derėtis dėl kitokių paslaugų indeksavimo prielaidų. |
| * + 1. **Investicijų grąžos norma** | Tai tokia investicijų grąžos norma IGN, kuriai esant pinigų srautų tarp Dalyvio ir Koncesininko dabartinė vertė yra lygi nuliui ir kuri apskaičiuojama pagal formulę:  kur:  IPSn – pinigų srautai n-taisiais metais.  Tai neigiami Dalyvio nuosavo kapitalo srautai Projektui finansuoti (Koncesininko akcijų apmokėjimui ir Koncesininko akcininkų suteiktų subordinuotų paskolų srautai n-aisiais metais) ir teigiami Dalyvio nuosavo kapitalo grąžos srautai (Koncesininko paskirstytojo pelno ir grąžintų subordinuotų paskolų srautai ir už Dalyvio Koncesininkui suteiktas subordinuotas paskolas sumokėtos palūkanos).  N – Sutarties galiojimo laikotarpis.  n – Sutarties n-ieji metai.  IGN – Investicijų grąžos norma. |
| * + 1. **Diskonto norma** | Dabartinių piniginių srautų vertes pateikti naudojant diskonto normą, lygią Pasiūlymo pateikimo metu Finansiniame veiklos modelyje nurodytai Investicijų grąžos normai. |
| * + 1. **Ribinė metinių pajamų suma (RMPS)** | Finansiniame veiklos modelyje turi būti nurodyta Koncesininko siūloma Ribinė metinių pajamų suma (RMPS), kurią viršijus Koncesininkas įsipareigoja dalį viršijančių pajamų skirti neatlygintinoms Suteikiančiajai institucijai teikiamoms Baseino paslaugoms, kaip tai numatyta Sąlygų 2 priedo skyriuje „Atsiskaitymų ir mokėjimų tvarka“. Pateikiama pirųjų metų neindeksuota RMPS reikšmė. Kiekvienais paskesniais metais RMPS indeksuojama SVKI tempu.  RMPSreikšmė turi būti apskaičiuota taip, kad IGN, apskaičiuotas pagal 2.3.5 punkto nuostatas, būtų užtikrintas.  RMPSreikšmėPasiūlymo Finansinių sprendinių dalyje. |

| * 1. **Projekto finansavimo planas ir finansavimo pajėgumo pagrindimas** | |
| --- | --- |
| * + 1. **Projekto finansavimo planas** | 1. Dalyvis privalo pateikti Projekto finansavimo planą, kuris įrodytų, kad Dalyvis pritraukė ir (ar) turi realias galimybes pritraukti pakankamai lėšų Projektui finansuoti ir, kad siūlomas Projekto finansavimo planas atitinka toliau nurodytus reikalavimus: 2. Apima visą Projektui siūlomą finansavimą planą bei visus siūlomus finansavimo instrumentus; 3. Pateiktas visų finansavimo šaltinių išsamus aprašymas ir nurodytos dalys, kuriomis finansavimas bus vykdomas iš atskirų finansavimo šaltinių; 4. Pateiktas aprašymas apie Dalyvio / Koncesininko numatomą vykdyti apsidraudimo strategiją ir reikalavimus; 5. Jei yra siūlomos paskolos arba Koncesininko obligacijos, arba kiti finansavimo šaltiniai, privalo būti pateikti įrodymai apie finansuotojų įsipareigojimą arba preliminarų sprendimą (su nurodytomis finansavimo sąlygomis) suteikti Koncesininkui reikiamą lėšų kiekį Projekto finansavimui. Įrodymai pateikiami kaip įsipareigojimo finansuoti raštai arba raštai dėl preliminarių sprendimų (su nurodytomis finansavimo sąlygomis) finansuoti. |
| * + 1. **Refinansavimas** | Jei Dalyvis planuoja naudoti refinansavimo instrumentus, jis turi pateikti refinansavimo planą, atitinkantį žemiau išvardintus reikalavimus:   1. Pagrįsta numatomo refinansavimo nauda ir sąnaudos įtrauktos į FVM ir į Pasiūlymą; 2. Pateiktos refinansavimo prielaidos dėl refinansavimo struktūros ir laikotarpio, palūkanų normos (bazinės ir maržos), refinansavimo grąžinimo laikotarpio, mokėjimų grafiko, rezervų sąskaitų, refinansavimo padengimo ir kitų reikalaujamų rodiklių. |
| * + 1. **Finansavimo nuosavu kapitalu sąlygos** | FVM nurodytos Projekto finansavimo nuosavu kapitalu sąlygos privalo būti pagrįstos ir įgyvendinamos.  Dalyvis pridėtame FVM pagrindime privalo nurodyti / pateikti:   1. Koncesininko nuosavo kapitalo teikėjus / formuotojus (steigėjus ir akcininkus); 2. Koncesininko nuosavo kapitalo teikėjų / formuotojų (steigėjų ir akcininkų) identifikacinius ir kontaktinius duomenis ir kredito reitingą (jei reitinguojama); 3. Koncesininko nuosavo kapitalo kiekvieno teikėjo / formuotojo (steigėjo ir akcininko) numatomą įnešti kapitalo dydį, o taip pat finansavimo šaltinių, grynųjų pinigų arba kito likvidaus turto, kuris prieinamas siekiant užtikrinti numatytą finansavimo lygį, aprašymus; 4. Išsamias Koncesininko nuosavo kapitalo teikimo sąlygas, įskaitant taikomą investicijų grąžos normą ir laukiamą investicijų grąžą, kitus reikšmingus reikalavimus ir apribojimus; 5. Koncesininko nuosavo kapitalo formavimo grafiką; 6. detalią informaciją apie Koncesininko nuosavo kapitalo finansavimo šaltinių prieinamumą ir nuosavo kapitalo finansavimo šaltinių kiekvieno teikėjo finansinę būklę; 7. informaciją apie visus reikšmingus finansinius ir kitus įvykius, kurie paveikė, paveiks ir (ar) gali paveikti Koncesininko nuosavo kapitalo bet kurio teikėjo finansinę būklę, lyginant su būkle buvusia paskutinių teiktų metinių finansinių ataskaitų sudarymo metu; 8. Koncesininko nuosavo kapitalo teikimą pagrindžiančius dokumentus, įskaitant tinkamai patvirtintus Koncesininko ir (ar) Dalyvio valdybos ir (ar) visuotinio akcininkų susirinkimo visų dalyvių raštiškus sprendimus / protokolus, įtvirtinančius atitinkamus kapitalo formavimo sprendimus. |
| * + 1. **Finansavimo skolintu kapitalu sąlygos** | FVM nurodytos Projekto finansavimo paskolomis bei kitais finansavimo šaltiniais sąlygos privalo būti pagrįstos ir įgyvendintinos.  Dalyvis su Pasiūlymu teikiamame FVM privalo nurodyti / pateikti:   1. Paskolų bei kitų finansavimo šaltinių teikėjus, ir laiduotojus / garantus bei kitų užtikrinimo priemonių teikėjus, kurie užtikrins įsipareigojimų gražinti Projektui suteiktą finansavimą; 2. Paskolų bei kitų finansavimo šaltinių teikėjų, ir laiduotojų / garantų bei kitų užtikrinimo priemonių teikėjų identifikacinius ir kontaktinius duomenis ir kredito reitingą (jei reitinguojama); 3. Kiekvieno paskolos bei kito finansavimo šaltinio teikėjo, ir laiduotojo / garanto bei kitų užtikrinimo priemonių teikėjų skiriamą ar įsipareigotą skirti lėšų sumą; 4. Preliminarias arba Išsamias finansavimo teikimo sąlygas, įskaitant taikomas palūkanų normas (bazines ir maržas), didėjimo / mažėjimo mechanizmus, sutarties parengimo, įsipareigojimo, tarpininkų ir kitus panašius mokesčius ir įmokas, kitus reikšmingus reikalavimus ir apribojimus; 5. Finansavimo lėšų išmokėjimo grafiką, informaciją apie atidėjimo laikotarpį, įskaitant jo trukmę ir nenumatytus atvejus; 6. Grąžinimo ar išpirkimo grafiką su grąžinimo ar išpirkimo datomis, išankstinio grąžinimo sąlygomis (įskaitant negrąžintos paskolos ar kito finansavimo dalies apmokėjimo sąlygas); 7. Informaciją apie paskolų bei kitų finansavimo šaltinių kiekvieno teikėjo finansinę būklę; 8. Koncesininko ėmimą paskolų bei kitų finansavimo šaltinių ir jų naudojimą Projekto finansavimui pagrindžiančius dokumentus, įskaitant tinkamai patvirtintus Koncesininko ir Dalyvio valdybos ir (ar) visuotinio akcininkų susirinkimo visų dalyvių raštiškus sprendimus / protokolus, įtvirtinančius atitinkamus skolinimosi ir gautų finansų panaudojimo Projektui finansuoti sprendimus; 9. Su atitinkamu finansavimu susijusių laidavimų / garantijų bei kitų prievolių įvykdymo užtikrinimo priemonių teikimo reikalavimus; 10. Reikšmingus įsipareigojimus, sąlygas, įskaitant išankstines sąlygas, apribojimus ir kitus reikalavimus, kurie finansiškai ar kitaip įtakotų Dalyvio galimybę pritraukti finansavimą arba lėšų skyrimą Projekto finansavimui; 11. informaciją apie finansavimo (numatytų Projektui skirti lėšų) prieinamumą.   Dalyvis pridedamame FVM privalo pateikti skolintų lėšų gavimo ir panaudojimo Projektui finansuoti galimybę pagrindžiančius dokumentus. |
| * + 1. **Finansavimo pajėgumo pagrindimas** | Projekto finansavimo plane Dalyvis turi pateikti Koncesininko finansinio gyvybingumo pagrindimą.  Suteikiančioji institucija savo nuožiūra gali reikalauti papildomų įrodymų dėl finansavimo pajėgumo. |

| * 1. **Reikalavimai finansinio veiklos modelio rengimui** | |
| --- | --- |
| * + 1. **Finansinis modelis ir jo struktūra** | Dalyvis turi pateikti parengtą finansinį modelį (toliau – FVM) elektroniniu ir popieriniu formatais.  FVM sudarymas yra paties Dalyvio atsakomybė ir rizika, tačiau Dalyvių parengtas FVM, turi atitikti šias prielaidas, skaičiavimų principus ir struktūrą:   1. FVM turi būti parengtas Microsoft Excel skaičiuokle; 2. visam Koncesijos sutarties laikotarpiui finansinės prognozės (Investicijų ir jų finansavimo, Paslaugų teikimo išlaidų ir pajamų ir kt.) FVM turi būti pateiktos metų periodiškumu (nuo Koncesijos sutarties įsigaliojimo datos iki pabaigos datos); 3. Papildomai, pirmų trijų metų finansinės prognozės (Investicijos ir jų finansavimo, Paslaugų teikimo išlaidų ir pajamų ir kt.) FVM turi būti pateiktos pamėnesiui; 4. Skaičiavimai atliekami eurais; 5. visos FVM naudojamos prielaidos turi būti surašytos specialiai tam skirtame darbalapyje ir jokie įvesties duomenys skaičiavimo darbalapiuose neturi būti vedami, formulėse negali būti naudojamos ciklinės nuorodos (angl. *circular references*); 6. FVM neturi būti automatinių nuorodų į kitus dokumentus (angl. *automatic links*); 7. skaičiavimai, skaičiavimų seka darbalapiuose atliekami iš kairės į dešinę ir (ar) nuo viršaus žemyn; 8. rengiant FVM būtina stengtis naudoti kuo mažiau sąlygos funkcijos IF konstrukcijų; 9. FVM neturi būti jokių paslėptų ar slaptažodžiu apsaugotų celių arba darbalapių; 10. FVM turi būti parengtas taip, kad atliekant keitimus įvesties laukeliuose (prielaidose), automatiškai persiskaičiuotų visi išvesties duomenys (rezultatai). Jeigu dėl tam tikrų priežasčių po tam tikrų prielaidų pakeitimo ne visi skaičiavimai persiskaičiuoja automatiškai, Dalyvis FVM naudotojo instrukcijoje privalo pateikti aiškų algoritmą, kokius papildomus veiksmus reikia atlikti tam, kad FVM rezultatai logiškai ir teisingai atspindėtų pasikeitusias prielaidas; 11. visi FVM darbalapiai turi būti paruošti spausdinimui A4 arba A3 formate, juose pateikta informacija turi būti aiški ir įskaitoma bei kiekviename lape turi matytis eilučių bei stulpelių pavadinimai. |
| * + 1. **Finansinio modelio įvesties duomenys (Paslaugų teikimui)** | Dalyvio parengtas FVM privalo apimti įvesties duomenų (prielaidų, angl. *assumptions*) sąrašus visai Koncesijos sutarties trukmei (jos privalo būti pateiktos atskirame darbalapyje):   1. Pastovios Paslaugų teikimo sąnaudos (įskaitant valdymo, administravimo, eksploatacijos ir priežiūros sąnaudas); 2. Kintamos Paslaugų teikimo sąnaudos (įskaitant sąnaudas elektros energijai, suvartojamai vėdinimui, šildymui, apšvietimui ir kt.); 3. Siūloma kainodama lankytojams; 4. Papildomos prielaidos. |
| * + 1. **Finansinio modelio įvesties duomenys (Investicijos ir kiti)** | Dalyvio parengtas FVM privalo apimti įvesties duomenų (prielaidų, angl. *assumptions*) sąrašus visai Koncesijos sutarties trukmei (jos privalo būti pateiktos atskirame darbalapyje):   1. Projekto įgyvendinimo terminai; 2. Makroekonominiai įvesties duomenys (prielaidos); 3. Detali Investicijų sąmata; 4. Detali reinvesticijų sąmata, išdėstant reinvesticijas per visą Koncesijos sutarties įgyvendinimo laikotarpį; 5. nusidėvėjimo normos skaičiavimo ir kitos naudojamos apskaitos politikos normos. Nustatant įsigyjamo turto nusidėvėjimo laikotarpį turi būti siekiama, kad Koncesijos sutarties įgyvendinimo pabaigoje grąžinamo turto likutinė vertė būtų lygi 1 Eur. 6. mokesčių prielaidas; 7. pagrindinių finansavimo sąlygų prielaidas pagal reikalavimus, nurodytus 2.5 skyriuje; 8. kitos Dalyvio nuomone reikalingos prielaidos skaičiavimams atlikti.   Finansinio veiklos modelio prielaidų rinkinys turi būti suderintas su Finansiniu veiklos modeliu, t.y. neturi būti prieštaravimų bei neatitikimų tarp jų. Jei Finansinio veiklos modelio prielaidų rinkinys nėra suderintas su Finansiniu veiklos modeliu, Suteikiančioji institucija gali prašyti Dalyvio pateikti iš naujo Finansinį veiklos modelį arba Finansinio veiklos modelio prielaidų rinkinį, arba naudotis kitomis perkančiajai organizacijai suteiktomis teisėmis. |
| * + 1. **Finansinio veiklos modelio išvesties duomenys (rezultatai)** | Išvesties duomenys turi apimti skaičiavimus ir skaičiavimų rezultatus visai Projekto trukmei (išvesties duomenys pateikiami atskiruose darbalapiuose):   1. FVM rezultatų santrauka; 2. siūloma finansavimo struktūra (finansavimo šaltiniai ir jų panaudojimas); 3. tikslūs paskolų gražinimo terminai, grąžintina paskolų suma ir paskolų aptarnavimo mokesčiai nominalia verte. Atitinkami rezultatai visiems kitiems finansavimo šaltiniams. Palūkanos už finansuotojų teikiamą finansavimą (paskolas) turi būti padalintos į bazinę palūkanų normos dalį, maržą ir, jeigu taikytina, kitus su paskolų aptarnavimu susijusius mokėjimus; 4. Paslaugų teikimo, valdymo ir administravimo sąnaudos, jų išsidėstymas laike; 5. Investicijų grąžos skaičiavimai pagal skirtingus finansavimo šaltinius (įskaitant ir refinansavimo naudą); 6. Projekto vidinė grąžos norma ir grynoji dabartinė vertė; 7. nuosavo kapitalo ir subordinuotų paskolų grąžos normos; 8. turtas ir jo nusidėvėjimas; 9. pajamos iš Paslaugų teikimo; 10. finansiniai rodikliai, kurių reikalauja finansuotojai, atsižvelgdami į Dalyvio Projekto finansavimo plane nurodytą kapitalo struktūrą;   papildomi rezultatai, kurie, Dalyvio nuomone, yra reikalingi. |
| * + 1. **Finansinio modelio naudotojo instrukcija** | Dalyviai turi parengti ir pateikti Finansinio modelio naudotojo instrukciją, kurioje turi būti paaiškintas Finansinio modelio funkcionalumas bei pagrindiniai principai, kuriais remtasi kuriant modelį. Naudotojo instrukcijoje pateikta informacija turėtų būti pakankamai išsami, kad Suteikiančioji institucija galėtų keisti modelio įvesties duomenis. |

1. **Sąlygų priedas**

**REIKALAVIMAI TEISINEI INFORMACIJAI**

1. **Informacija apie Subtiekėjus**
   1. Užpildytą žemiau pateiktą lentelę:

|  |  |
| --- | --- |
| **Subtiekėjo pavadinimas, kodas, kontaktiniai duomenys** | **Kokiai Koncesijos sutarties daliai įgyvendinti jis pasitelkimas (darbai ar paslaugos, pavedamos Subtiekėjui)** |
|  |  |
|  |  |
|  |  |

* 1. Sutartinių santykių schemą kartu su paaiškinimu.

1. **Patvirtinimas dėl nepakitusios kvalifikacijos,** t. y. patvirtinimas, jog Dalyvio paraiškoje nurodyti duomenys apie atitikimą Sąlygų 4 priede nurodytiems minimaliems kvalifikacijos reikalavimams ir pagal kuriuos Komisija atliko kvalifikacinę atranką pagal Sąlygų 0 priede nustatytus kriterijus nepasikeitė. Jeigu šie duomenys pasikeitė, Dalyvis turi pateikti Komisijai atnaujintus duomenis.
2. **Pasiūlymai Sąlygų 13 priede pateiktam Partnerystės sutarties projektui, įskaitant ir Rizikos pasidalijimo tarp šalių matricą.** Pasiūlymai sutarčiai turi būti pateikti pakeitimų lentelėje, kurioje kiekvieno siūlomo pakeitimo atžvilgiu turi būti nurodyta:
   1. Siūlomas keisti Partnerystės sutarties projekto punktas;
   2. Partnerystės sutarties projekto punktas su pažymėtais siūlomais pakeitimais ir siūlomą pakeitimą paaiškinančiu komentaru, išskiriant:
      1. Kritinius pakeitimus, kurie reikalingi Dalyviui priimant sprendimą dėl Galutinio pasiūlymo pateikimo (t. y. tokie pakeitimai, kurių nepriėmus, Dalyvis pagal savo vidines politikas / reikalavimus negalėtų teikti Galutinio pasiūlymo);
      2. Pakeitimus, galinčius turėti įtakos Kainai;
      3. Pakeitimus, galinčius turėti įtakos Projekto finansavimo struktūrai;
      4. Pakeitimus, galinčius turėti įtakos Dalyvio susitarimams su Subtiekėjais;
      5. Pakeitimus, kurie yra būtini norint pritaikyti juos Dalyvio siūlomoms Projektą įgyvendinančioms priemonėms / sprendimams;
      6. Pakeitimai, kurie keičia Suteikiančiosios institucijos siūlomą Rizikos pasidalijimo tarp šalių matricą (nepriklausomai ar Suteikiančiosios institucijos, ar Dalyvio naudai); ir
      7. ir kitus pakeitimus.

Dalyviai turi pateikti pakeitimų lentelę elektroniniu redaguojamu formatu ir Partnerystės sutarties projektą, atnaujintą pagal visus siūlomus pakeitimus (pakeitimai turi būti pažymėti naudojant teksto redagavimo programos funkciją „sekti pakeitimus“ ar jai analogišką funkciją)). Suteikiančioji institucija su jais neprivalo sutikti.

1. Sąlygų priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dalyvio pavadinimas, juridinio asmens kodas, buveinės adresas)

[*data*], Nr. [*numeris*]

Klaipėdos miesto savivaldybės administracijai

**Susijusių bendrovių Sąrašas**

Atsižvelgdami į Sąlygų reikalavimą, pateikdami pasiūlymą dalyvauti Konkurse „Klaipėdos daugiafunkcio sveikatingumo centras“, pateikiame šį su mumis, kaip Konkurso Dalyviu, susijusių bendrovių sąrašą:

|  |  |  |
| --- | --- | --- |
| Su [*Dalyvio pavadinimas*] susijusios įmonės: | | Siejantys ryšiai: |
|  |  | |
|  |  | |
|  |  | |
|  |  | |
|  |  | |

**Susijusia bendrove** šiuo atveju laikoma bet kuri bendrovė, ūkinė bendrija, ribotos atsakomybės bendrija, fondas ar kitas vienetas (juridinis arba ne juridinis asmuo), kurį Dalyvis (ar jo nariai) tiesiogiai ar netiesiogiai kontroliuoja arba kuris pats tiesiogiai ar netiesiogiai kontroliuoja Dalyvį (ar jo narį), arba kurį kartu su Dalyviu tiesiogiai ar netiesiogiai kontroliuoja kitas vienetas, turėdamas nuosavybės teisę, kapitalo dalį ar įgyvendindamas tokiai kontroliuojamai bendrovei taikomus teisės aktų reikalavimus.

**Kontrolė** reiškia dominuojančią įtaką kitam ūkio subjektui tiesiogiai ar netiesiogiai turint nuosavybės teisę, kitaip dalyvaujant finansiškai arba numatant dalyvavimo taisykles tame subjekte, t. y. kai:

1. turima daugiau kaip pusę tokios kontroliuojamos bendrovės išleistų akcijų ar kitokių nuosavybės vertybinių popierių; arba
2. turima daugiau kaip pusę visų balsų, kuriuos suteikia kontroliuojamos bendrovės išleistos akcijos ar kitokie nuosavybės vertybiniai popieriai; arba
3. turima galimybę paskirti ar išrinkti daugiau kaip pusę tokios kontroliuojamos bendrovės valdymo ar kito organo (išskyrus dalyvių susirinkimą) narių; arba
4. yra sudaryta sutartis, pagal kurią kontroliuojama bendrovė yra įsipareigojusi įgyvendinti kontroliuojančios bendrovės sprendimus ir nurodymus; arba
5. turima teisė į ne mažiau kaip pusę kontroliuojamos bendrovės turto, pelno ar likutinio reikalavimo.

Mes suprantame ir sutinkame, kad paaiškėjus, jog mūsų pateiktas Susijusių bendrovių sąrašas yra neteisingas, arba pasikeitus šioms Susijusioms bendrovėms ir neatnaujinus sąrašo per protingą terminą, mūsų pasiūlymas gali būti atmestas ir mes pašalinti iš tolesnio dalyvavimo Konkurse.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Dalyvio arba jo įgalioto asmens pareigos) |  | (Parašas) |  | (Vardas ir pavardė) |  |

1. Sąlygų priedas

**INFORMACIJA APIE DALYVIO VYKDYTAS SUTARTIS**

Pateikiame informaciją apie per paskutinius *[nurodyti skaičių]* metus (jeigu Dalyvis veikia trumpiau nei 5 metus – nuo jos įregistravimo datos) Dalyvio vykdytas sutartis Sąlygų 4 priedo lentelės „II. Ekonominės ir finansinės būklės reikalavimai“ [*nurodyti punktus*] punktuose ir III Techninio ir profesinio pajėgumo reikalavimas [*nurodyti punktus*] punktuose nurodytose srityse

|  |  |
| --- | --- |
| **Dalyvis** |  |
| **Dalyvio narys (-iai)** |  |
| **Kvalifikacinis reikalavimas** | Ekonominės ir finansinės būklės reikalavimas *[nurodyti punktą]* punktas  Techninio ir profesinio pajėgumo reikalavimas *[nurodyti punktą]* punktas |
| **Projekto eilės numeris** | *(numeruojama iš eilės pradedant nuo 1)* |

|  |  |
| --- | --- |
| **Informacija** | **Atsakymai** |
| **Projekto pavadinimas** | *Projekto informacija apimanti oficialų projekto pavadinimą ir sutarties numerį.* |
| **Projekto vieta** | *Šalis, miestas, gatvė projekto sklypas ar plotas.* |
| **Užsakovas** | *Užsakovo pavadinimas.* |
| **Užsakovo kontaktinė informacija** | *Pagrindiniai užsakovo kontaktiniai asmenys, vardas pavardė, pareigos, rolė, telefono numeriai, elektroninis paštas, pašto adresas. Pateikiant šią informaciją Dalyvis suteikią teisę Suteikiančiajai institucijai ar jos atstovams susiekti su kontaktiniais asmenimis dėl visų klausimų, įskaitant informacijos ir dokumentų užklausimą, susijusių su Konkursu.* |
| **Sutarties trukmė** | *Koncesijos sutarties pradžios data, sutarties pabaiga.* |
| **Dalyvio dalyvavimo projekte trukmė** | *Dalyvavimo pradžia, dalyvavimo trukmė.* |
| **Projekto aprašymas** | *Investicijų vertė, apimtis ir sudėtingumas.* |
| **Projekto esama situacija** | *Aprašyti esamą projekto situaciją nusakant pagrindinius įgyvendintus etapus.* |
| **Sutarties modelis** | *Nurodyti sutarties struktūrą: pvz. Viešojo ir privataus sektorių partnerystė, projektavimas-statyba, statyba ar kt.* |
| **Rolė (-ės) projekte** | *Rolės, pareigos ir atsakomybė projekte.* |
| **Kita informacija** | *Kita informacija, kuri Dalyvio nuomone yra svarbi vertinant Dalyvio kvalifikaciją.* |

1. Naudojamų sąvokų sąrašas koreguojamas atsižvelgiant į konkretaus Projekto ypatumus. [↑](#footnote-ref-1)
2. Nekilnojamojo turto valdymo ir/ar administravimo paslaugos suprantamos, kaip šių paslaugų visuma: tinkamam paslaugų (Konkurso sąlygų atveju aktualios renginių organizavimo paslaugos) teikimui objekte sąlygų užtikrinimas (objekto tinkamumo naudojimui užtikrinimas), objekto šilumos, elektros, vandentiekio ir kitų inžinerinių sistemų reguliari priežiūra, objekto apsaugos, valymo paslaugos. [↑](#footnote-ref-2)
3. [↑](#footnote-ref-3)
4. Nepertraukiamas laikotarpis suprantamas kaip nuolatinis paslaugų teikimas ištisus metus funkcionuojančiame (reguliariai vykdomi renginiai) objekte su galimu trumpalaikiu (iki 30 d.) paslaugų teikimo nutraukimu dėl švenčių dienų ir/ar laikinų techninės profilaktikos priežiūros darbų (pvz., patalpų dezinfekcija ar pan.). [↑](#footnote-ref-4)
5. [↑](#footnote-ref-5)
6. Kaip tai suprantama pagal statybos techninį reglamentą STR 1.01.03:2017 „Statinių klasifikavimas“. [↑](#footnote-ref-6)
7. Taip pat. [↑](#footnote-ref-7)
8. Suprantamas, kaip darbas pareigose, į kurių apimtį įeina objekto ar jo funkcinės dalies veiklos organizavimas, užduočių kitiems darbuotojams formavimas, bei jų veiklos efektyvumo vertinimas. [↑](#footnote-ref-8)
9. Tai kvalifikuotų specialistų specialiai įrengtose patalpose atliekamos ir/ar prižiūrimos procedūros, kurių atlikimui turi būti naudojamas vanduo ir kurios skirtos fizinės ir psichinės sveikatos gerinimui, galimų susirgimų prevencijai, atsipalaidavimui, geros savijautos skatinimui, kūno gražinimui ir lepinimui. [↑](#footnote-ref-9)
10. Kaip tai suprantama pagal statybos techninį reglamentą STR 1.01.03:2017 „Statinių klasifikavimas“. [↑](#footnote-ref-10)
11. Jei Dalyvis veikia kaip ūkio subjektų grupė, šią informaciją reikia nurodyti apie visus grupės narius. Taip pat reikia nurodyti, kuris narys yra pagrindinis ir įgaliotas atstovauti ūkio subjektų grupę. [↑](#footnote-ref-11)
12. Ūkio subjektų grupės atveju reikia nurodyti tik asmenį (asmenis), įgaliotus atstovauti ir veikti visos grupės vardu. [↑](#footnote-ref-12)
13. Nurodyti išankstinės atrankos kriterijaus numerį pagal Sąlygų 4 priedą. [↑](#footnote-ref-13)
14. Nurodyti dokumentus, patvirtinančius Dalyvio atitikimą kriterijui, ir jų puslapių skaičių. Jei atitikimas reikalavimui grindžiamas ūkio subjektų grupės narių, subtiekėjų ar kitų ūkio subjektų pajėgumais, reikia nurodyti jų pavadinimus. [↑](#footnote-ref-14)
15. Pateikti susitarimus su ūkio subjektais dėl reikalingų išteklių suteikimo ir įrodymus, kad šie subjektai gali suteikti tuos išteklius. [↑](#footnote-ref-15)
16. Jeigu nenurodyta, kokiose paraiškos dalyse yra konfidenciali informacija, Suteikiančioji institucija turi teisę atskleisti visą paraiškoje esančią informaciją. [↑](#footnote-ref-16)
17. Dokumentų sąrašas pateiktas pagal Sąlygų 4 priede nurodytus rekomendacinius kriterijus [↑](#footnote-ref-17)
18. Pateikiami rekomenduojami Išsamių ir Galutinių pasiūlymų vertinimo kriterijai [↑](#footnote-ref-18)
19. Siūloma pajamų suma, kurią viršijusias pajamas Koncesininkas įsipareigoja dalintis su Suteikiančiąja institucija santykiu 50:50. RMPS viršijusių pajamų 50 % tenka Suteikiančiajai institucijai ir 50 % lieka Koncesininkui. RMPS indeksavimo ir sumokėjimo tvarka nustatyta Sąlygų 2 priedo skyriuje „Atsiskaitymų ir mokėjimų tvarka“. Suteikiančiajai institucijai tenkanti RMPS viršijusių pajamų dalies dydžiu mažinami Suteikiančiosios institucijos mokėjimai už perkamas Paslaugas. [↑](#footnote-ref-19)
20. Minimaliai privalomų Suteikiančiosios organiacijos paslaugų spektras ir kiekis detalizuojami Paslaugų Specifikacijoje [↑](#footnote-ref-20)
21. Papildomas galimas Suteikiančiosios organiacijos paslaugų spektras ir kiekis detalizuojamas Paslaugų Specifikacijoje [↑](#footnote-ref-21)
22. Jei Dalyvis veikia kaip ūkio subjektų grupė, šią informaciją reikia nurodyti apie visus grupės narius. Taip pat reikia nurodyti, kuris narys yra pagrindinis ir įgaliotas atstovauti grupę. [↑](#footnote-ref-22)
23. Siūloma pajamų suma, kurią viršijusias pajamas Koncesininkas įsipareigoja dalintis su Suteikiančiąja institucija santykiu 50:50. RMPS viršijusių pajamų 50 % tenka Suteikiančiajai institucijai ir 50 % lieka Koncesininkui. RMPS indeksavimo ir sumokėjimo tvarka nustatyta Atsiskaitymų ir mokėjimų tvarkoje. Suteikiančiajai institucijai tenkanti RMPS viršijusių pajamų dalies dydžiu mažinami Suteikiančiosios institucijos mokėjimai už perkamas Paslaugas. [↑](#footnote-ref-23)
24. Siūlomi įkainiai bus peržiūrimi kasmet taikant Atsiskaitymų ir mokėjimų tvarkos nuostatas. [↑](#footnote-ref-24)
25. Jeigu nenurodoma, kokiose Pasiūlymo dalyse yra konfidenciali informacija, Suteikiančioji institucija turi teisę atskleisti visą Pasiūlyme esančią informaciją. [↑](#footnote-ref-25)
26. Su Galutiniu pasiūlymu nereikia teikti siūlymų Partnerystės (koncesijos) sutarčiai. [↑](#footnote-ref-26)
27. [↑](#footnote-ref-27)